Adriana Lima on ehkä maailman kaunein nainen - Sinkut - Suomi24 Keskustelut\nAdriana Lima on ehkä maailman kaunein nainen\nOnhan niitä muitakin mutta hänellä on todella mielenkiintoiset ja veistokselliset kasvot. Todella näyttävä ja upea nainen. Sitten on toki myös Marilyn Monroe joka edustaa taas aivan toisenlaista naistyyppiä, viaton ja herttainen. Nämä tuli nyt ekana mieleen\nEikä ole. Se että on julkkis niin ei tarkoita että on kaunis tai maailman kaunein. Kyllä tuolla kadulla on varmaan paljon kauniimpia naisia.\nSanoinko että johtuu siitä että on julkkis? Ja jos katsot vähän tarkemmin häntä niin tajuat ettei hänen kauneutensa "johdu siitä että on julkkis". Eiköhän se ole niin päin että hänen julkisuutensa tässä hänen tapauksessaan johtuu siitä että on poikkeuksellisen kaunis. Väite että kadulla olisi paljon kauniimpia naisia kuin Adriana Lima, on yksinkertaisesti valhetta. Eiköhän hänet ole tuolta kadulta miljoonien muiden joukosta bongattu juuri siksi että hänessä on sitä jotain harvinaislaatuista kauneutta.\nTarkoitat joka paikka paikka maailmassa on käyty läpi ja löydetty maailman kaunein nainen.\nKauniimpaa ei enää voisi löytää miljoonien muiden joukosta.\nAha, en ole koskaan ymmärtänyt adrianan viehätystä.\nNo eihän kukaan ole kaikkein mielestä kaunis. Mutta näin yleisesti ottaen Adriana Limaa pidetään yhtenä maailman kauneimmista enkä ihmettele.\nNo tuo yhdistelmä nyt vaan on aika täysosuma geenilotossa: 180 cm, siro ruumiinrakenne ja kauniit kasvot. Moniko tietää tällaisen lähipiiristään? Taitaa olla vähemmän kuin prosentti ihmisistä tuota tyyppiä, jotku etniset ryhmät tietenki poikkeus, kuten somalialaiset. Näiden mediayliedustus vaan aiheuttaa vääristymän, että tuo olisi normaalia.\nMarilyn naapurintyttö enemmän, naturellina ihan taviksen näköinen.\nNiin mitäs alkuperää nää brasilialaiset nyt on, natiivien lisäksi Portugalista, Afrikasta, Italiasta, Saksasta sinne ainakin mennyt populaa. Etnisten ryhmien sekoitus tuottaa kauniita ihmisiä.\nJokaisella on oma makunsa. Minusta hän ei ole kummoinen. Persoonallinen joo, mutta erityisen kaunis ei. Näen ihan joka päivä omaan makuuni paljon kauniimpia.\nNjoo, en nyt päivittäin näe kauniimpia kun en liiku päivittäin ihmistenilmoilla, mutta aina kun liikun. Palstallakin on pyrinyt aika kaunokaisia.\nTelkkarissakin voi nähdä kauniimpia 😝\nJoo ja netissä. 😜\nJuu sieltäkin. Ei niitä kaikkialivenä tarvii nähdä. Kysehän nyt kuitenkin oli maailman kauneimmasta. Rehellisesti sanoen kyllä lähes joka kerta ihmisten ilmoillakin näen kauniimpia.\nJuujuu niin minäkin.\nNo tuossa vähän persoonallisempia vielä, ihan alienmaisillekin kasvoille on kysyntää. Ja sitten tuo tumma malli, joka on tehty digitaalisesti. Silloinhan se täydellisyyskin jo saavutetaan.\nNiin siis tuossa linkki erikoisempia malleja\nLöysit sitten oikein edustavan kuvan. Totta kuitenkin, että minusta tuo suu on ehdottomasti hänen kasvojensa "heikoin kohta". Kukaan ei ole täydellinen, mutta ei kai tarvikaan olla.\nJoo, realistiset kuvat on heikkouteni. No ei tarvikkaan, ei.\nEtsit sitten tarkoituksella ehkä sen ainoan hirveän kuvan mikä hänestä löytyy...\nToki myös kauniilla ihmisillä on rumat hetkensä ja vähemmän kauniilla ne kauniit hetkensä😊❤\nJoo. Niinhän se on.\nOliskohan raskausajankuva tai sitten vaan asennosta kiinni toi kaksoisleukavaikutelma.\nJos se ei vaan poseeraa? Yllätyskuva?\nNo toi leuka taitaa olla painettuna kaulaa vasten.\nÖöö...väsynyt? Jetlag, suolainen ruoka/makea ruoka= turvonnut naama, juonut eilen, ylirasitus...näitä riittää.\nNormaalin kasvoihin ei niin kiinnitä huomiota pieniin muutoksiin, mutta annas olla, kun joku paremman näköinen tipahtaa hetkeksi yläilmoistaan maankamaralle, niin tulee nootteja😆👊\nEi se hyvä ulkonäkö ole mikään itsestäänselvyys, vaikka olisi hyvät lähtökohdat.\nVaatii jatkuvaa ruoan kyttäämistä, lepoa ja panostusta. Ei saa juoda, ei saa syödä, ei saa valvoa, ei saa stressata, ei saa rasittua, ei saa ottaa aurinkoa jossei halua ryppyjä...täytyy osata treenata, hoitaa ihoa, pitää kynnet/hiukset/kulmakarvat ojennuksessa, pukeutua juuri sopiviin vaatteisiin, syödä oikeita ruokia ei liikaa eikä liian vähän...jne\nMuuten voi vetää kauneutensa alas vessapytystä ja olla niinkuin muutkin👍\nEihän tuohon muuta tarvita, kun ehostus pois. Sitten vielä kuva otettu ylättäen, eikä siihen ole osannut varautua poseeraamalla.\nMitä ihmeen noottia se nyt on, jos näytetään heidänkin olevan ihan tavallisia ihmisiä? Erinomaisen tervettä toimintaa minusta. Ihan tasan tavallisia tallaajia kun maalipinta on kuorittu pois. Minusta siinä ei ole mitään väärää. Kertoo paljon maailmankuvan väätistymisen tasosta, jos tavallinen arkikuva alkaa ahdistaa.\nNo siinä tapauksessahan ne kaikki tavallisetkin voisi vetää sen kilon pakkelin naamiinsa ja marssia runwaylle???\nElä omassa tavisfantasiassasi, luonnottomasti, ei ole minulta pois.\nTurha kuitenkaan kuvitella, että luonto olisi tasavertainen, koska sinä niin haluat. Aina on joku jossain asiassa parempi, kuin sinä. Ja parempi, kuin Adriana.\nToki kaikki syö ja paskantaa, se on ainoata todellista luonnon kommunismia👊🌚\nMinusta on hyvin hyvin tavallisen näköinen nainen. Naamaltaan ei erotu massasta mihinkään, eikä varsinkaan ilman maalia. Pituutta löytyy, mutta onhan sitä vaikkapa kaikilla naiskoripalloilijoillakin ja monien muidenkin lajien edustajilla. Ei pituus tee kenestäkään ei tavista. Pitkät ovat catwalkeilla, koska he ovat hyviä "vaateripustimia". Jos joku ykskaks päättäisi, että vaatteet näyttävät paremmilta lyhyempien päällä, niin hups he muuttuisivat lyhyemmiksi yhdessä yössä. Se on vain pituutta, ei mitään sen kummempaa. Ei mikää erityisen ylivertainen ominaisuus, vaan ihan yksi ominaisuus ominaisuuksien joukossa.\nBrasiliassa on muuten ihan tolkuttomasti aivan todella todella kauniita naisia. Mahtaisikohan tämä rehellisesti päästä edes top sataan. Tuskinpa, ilman "huippumalli" statustaan.\nLuuletko todella, että catwalkeille päädytään jotenkin erityisellä kauneudella? Sinne päädytään riittävällä kauneudella ja sitten ihan muilla olennaisemmilla ominaisuuksilla. He ovat kyllä kauniita. Minusta ihan jokainen heistä on kaunis, mutta valtaosa hyvinkin tavallisella tavalla kaunis/nätti.\nOletko nainen? Otat 500 kuvaa joista muokataan se paras joka ei ole lähelläkään todellista.\nTuo kuva taisi olla todellinen ei käsitelty.\nMun mielestä kasvot mielenkiintoiset, etenkin tuo katse ja silmät.\nMuistan yhden nuoren kimman facesta, kaverin kaveri.\nTavallinen ghettonuori ja tosiaankin ainakin yhtä kaunis, kun tuo Adriana. Ei ehkä yhtä näyttävä.\nJännät tuon Adrianan piirteet, on mielestäni tuo silmien kulma alakasvoihin jotenkin tosi erikoinen.\nMallit eivät juuri koskaan ole mitään peruskauniita, vaan persoonallisia. Mieleenpainuvilla kasvoilla myydään trendejä.\nJa vaatteet, varsinkin couture, näyttää siltä miltä sen kuuluukin näyttää, ainoastaan vartalolta sopivien päällä. Jos joku tavallinen pyöreärunkoinen tumppi laittaa päällensä jonkun coutureasun, niin näyttää lähinnä sirkuspelleltä.\nKauppoihin tulevat tavisvaatteet ovat trendeistä muokattuja arkisempia käyttövaatteita vatsanpäällislaskoksineen ja neljän sentin korkoineen.\nMuotitaide on oma lajinsa ja tällä hetkellä tyylittömien, rahanahneiden kommarien pilaama. Jotka haluaa myydä massalle massaa eikä muusta välitä.\nEi.mun tarvi luulla mitään, koska olen alan ammattilainen, jo yli 24\nNuo on niin laihoja nuo supermalli, että kasvojen luusto erottuu hyvin kaikilla. 180 cm ja paino jotain 55 kg. Taviksilla luusto peittyy pyöreiden poskien alle. Keskitysleirikuvissaki näkyy kauniita poskipäitä.\nJos ajatellaan ihmistä, jolla on omaan silmään aivan järjettömän täydelliset kasvot.Sellaiset, että jäisin vain suu auki katsomaan, jos jossain sellaisen livenä näkisin, niin Christy Turlington on sellainen:\nHän on samanikäinen kuin minä ja kiinnitin häneen huomiota ekan kerran joskus -87, kun hän aloitteli mallinuraansa. Edelleen toimii mallina. Tietysti vartalo on "tylsän" mallimainen, perinteisen pitkä ja hoikka ja se ei eroa muista malleista, mutta nuo kasvot, etenkin silmät, huh..\nTavallaan myös lohdullista että noin hoikat ja vähärasvaiset saavat myös ehkä ryppyjä hieman aiemmin ja näkyvämmin. Mutta suuri peukku siitä, että botoksia ym. mitä näitä aineita mahtaa olla, ei Christy ole naamaansa tunkenut. Taitaa keskittyä nykyään lähinnä hyväntekeväisyyteen. Eli kauniimpi myös sisäisesti, kuin moni muu.\nRyppyjä tai ei, ikä näkyy aina naamasta tai kropasta. Moni vanhempi ihminen ei tajua sitä että vaikka ei ole ryppyjä, niin ikä silti näkyy. Jotkut nelikymppiset oikeasti luulee näyttävänsä esim. kolmekymppisiltä.\nNo sehän on kivaa jos luulee. Pääasia että itse uskoo näyttävänsä hyvältä\nMinusta taas tuo on niin tavallinen kuin olla ja voi. Tässä näemme taaa kuinka kauneus on niin katsojan silmässä\nKuka oikeasti haluaa näyttää kolmekymppiseltä, jos voi näyttää nelikymppiseltä 😄Saati viiskymppiseltä🤔\nNo miksi niitä ryppyjä sitten moni silottelee, värjää harmaita piiloon ja on niin tyytyväinen jos joku sanoo ikäistään nuoremman näköiseksi.\nNo niinpä, ihme touhua 🤔\nTulipa hunksi, kun yhdistin omat kasvoni Adriana Liman kanssa.\nJols julkkikisia tahdot katsella, niin näyttelijättäret ovat yleensä paljon noita "huippumalleja" kauniimpia. Malleiksi etsitään yleensä hieman erikoisia ja erottuvia tyyppejä. Tämä nainen on hyvä esimerkki. Klassisen kaunista hänestä ei saa tekemälläkään, mutta personaalliset kasvot hänellä on. Se näkyy sekä hyvässä, että pahassa. Hyvä malli, mutta kauneuskisoissa ei olisi mitään mahkuja. Hänellä on usein sellainen "nenäni alla jokin haisee todella pahalta ilme". Ei hän todellakaan mikään rumilus ole, vaan kaunis nainen, mutta maailman kaunein ... älä viitsi naurattaa.\nMonen mielestä on myös maailman kaunein. Makuasioista turha kiistellä\nKatsoin Netflixistä sarjaa Hollywoodin kiinteistövälittäjät. He siis olivat naisia, kovatuloisia ja ihan uskomattoman upean näköisiä ja tyylikkäitäkin.\nMikäli sarjan ihmissuhteet olivat totta, niin onnea ei ulkonäkö ja raha heille ollut tuonut.\nMonet mallit ja missitkin plösähtää heti, kun ura alkaa hiipumaan, eikä tarvi enään vahdata jokaista suupalaa, mikä on todella rasittavaa. Itse lihon ihan uskomattoman helposti, joudun jatkuvasti kyttäämään syömisiä vaikka harrastan.aktiivisesti liikuntaa.\nKauniiden mallien katselu onnostaa yrittämään ja pysymään kuosissa. Pinnallista tai meikillä tehtyä, ihan ok.\nEi ole kaunis ja seksikäs ja jokainen vastaan tuleva nainen on seksikkäämpi no sanotaan tähän vertaa häneen vaikka vuokko hovattaa\n😂😂 Onhan Lima nyt sata kertaa kauniimpi kuin Vuokko. Ei voi verratakaan. Mikä siinä aina on kun jotakuta kehutaan kauniiksi niin alkaa sitten ihme dissaus ja vähättely. Adriana on todella kaunis nainen kasvoiltaan\nEi ole kaunis vaan tavis.\nPelkkää vittuilua ja valehtelua jos väittää että on tavis. Ei olisi huippumalli mikäli olisi tavis.\nEi ehkä tavis, muttei missään tapauksessa kauniskaan.\nSilmät ja katse ovat kyllä intensiiviset.\nKarakteeriset kasvot, jotka itselleni on aina mielenkiintoisemmat ja vetävämmät kuin haaleat ja vaaleat pullanaamat joita moni pitää kauniina.\nSitä En tiedä onko maailman kaunein kun kaikkia maailman naisia en ole nähnyt.\nVähän samoilla linjoilla olen minäkin. Ihmettelen miksihän noita pidetäänkin kauniina?


Tallennuspalvelun avulla voit tehdä tallennuksia kotimaisilta peruskanavilta ja katsoa ohjelmatallenteita Telia TV:ssä. Käytössäsi on rajattomasti tallennustilaa ja tallenteet säilyvät 3 kk ajan.\n18,15 € kk\nMikäli haluat tutustua Telia TV sovellukseen tarkemmin, löydät lisätietoja klikkaamalla tästä >\nEntistäkin monipuolisempi 4K UHD -digiboksi luo televisioosi Telia TV -käyttöliittymän, jonka kautta voit katsoa tilaamiasi kanavapaketteja ja suoratoistopalveluita sekä mukana tulevia peruskanavia huippukuvanlaadulla.\n13,90 €/kk 24 kk määräaikaisen sopimuksen kokonaishinta 363,60 €.\nEntistäkin monipuolisempi digiboksi tuo viihteen televisioosi huipputarkalla kuvanlaadulla yhden kaukosäätimen avulla. Pienikokoinen ja tyylikäs digiboksi on helppo asentaa ja käyttää. Toimii kaikkien operaattoreiden nettiliittymillä. Lisäksi maksuttomalla mobiilisovelluksella Telia TV kulkee mukanasi missä ikinä liikutkin. Digiboksi toimitetaan perille jopa seuraavaksi päiväksi.\n✔ Katso televisiostasi kanavia sekä tilaamiasi kanavapaketteja ja suoratoistopalveluita huippukuvanlaadulla\n✔ Mukana tulevalla kaukosäätimellä ohjaat televisiotasi helposti kotisohvalta\n✔ Valmiiksi asennettuna suosituimmat sovellukset, kuten C More, Yle Areena, Netflix ja YouTube\n✔ Voit ladata rajattomasti lisää sovelluksia Google Play -kaupasta\n✔ Katsottavanasi on kattava valikoima maksuttomia peruskanavia\n✔ Vuokraa uunituoreita elokuvia Telian Vuokraamosta digiboksin kautta\n✔ Tilaamasi sisällöt ovat katsottavissa myös maksuttomalla Telia TV sovelluksella\n✔ Valmius näyttää 4K UHD -laatuista kuvaa\n✔ Saatavilla lisämaksusta Tallennuspalvelu, jonka avulla voit katsoa ja tallentaa kotimaisia peruskanavia\n✔ Digiboksin voit ottaa mukaasi vaikka mökille\n*Kanava näkyy ainoastaan Telian laajakaistaliittymällä. Muiden operaattorien yhteyksillä katselu onnistuu Tallennuspalvelun avulla.\nKanavavalikoimaan kuuluvat toistaiseksi edellä mainitut kanavat. Muutokset mahdollisia. Lisätietoja Telia TV digiboksilla näkyvistä kanavista ja tilattavissa olevista kanavapaketeista löydät kanavakartasta >\nDigiboksiin on saatavilla lisämaksusta Tallennuspalvelu, jonka avulla voit tallentaa peruskanavien ohjelmia ja katsoa tallenteita silloin kun sinulle sopii. Käytössäsi on rajattomasti tallennustilaa ja tallenteet säilyvät 3 kk. Tallennuspalvelun hinta on 6,50 €/kk ja sen voi aktivoida kirjautumalla Minun Teliaan ja siirtymällä ”Liittymäni ja palveluni” -osioon.\nDigiboksi liitetään televisioon HDMI-kaapelilla. Lisäksi digiboksiin täytyy kiinnittää virtajohto ja yhdistää se internettiin joko WiFi:n välityksellä tai nettipiuhalla. Digiboksin malli on DV8919. Katso tarkemmat ohjeet käyttöönottoon >\nMikäli haluat tutustua tarkemmin Telia TV digiboksiin, löydät lisätietoja täältä >\nTilaatko kanavapakettia kaapelikortille? Lue lisää >\nHuom! Kaikkia kanavapaketteja ei välttämättä ole saatavilla kaapelikortille. Mikäli sinulla on jo kaapelikortti, niin voit tutustua valikoimaan ja tilata lisää katsottavaa kirjautumalla Minun Teliaan.\nMene "Liittymäni ja palveluni" -osioon ja valitse "Minun TV - tilini".\nValitse "Hallinnoi" kaapelikortin kohdalta.\nHallintasivulla voit tutustua kaapelikortille saataviin kanavapaketteihin ja tilata niitä kaapelikortillesi.


Suunnittelu Kunnari - näkemystä ja kokemusta unelmiesi toteuttamiseen\nSuunnittelu Kunnari on hyvällä suunnittelulla puoliksi tehtyyn -uskova suunnittelutoimisto. Suunnittelussamme tasapaino olennaisen ja yksityiskohtaisuuden välillä syntyy vankan kokemuksen, perusteellisen selvitystyön ja tarkan mitoituksen tuloksena. Valvontatyössämme tarkkaavaisuus ja uteliaisuus sekä tiedon jakaminen ovat perusta suunniteltuun lopputulokseen ja hyvää rakennustapaan.\nRakennushankkeeseen ryhtyvällä on lakiin kirjattu huolehtimisvelvollisuus – on huolehdittava siitä, että suunnittelu ja toteutus tehdään säännösten, määräysten ja luvan mukaisesti. Velvollisuuden täyttymiseksi asiantuntemus on hankittava sopimuksin.\nVankkaa kokonaisnäkemystä pääsuunnitteluun.\nPääsuunnittelijana vastaamme hankkeesi suunnittelusta. Vastuullamme on muodostaa eri suunnittelualojen suunnitelmista kokonaisuus, joka vastaa laajuudeltaan ja laadultaan kaikkia niitä vaatimuksia joita rakentamiselle ja rakentamispaikalle on asetettu laissa, määräyksissä ja viranomaisohjeissa. Pääsuunnittelijana olemme tärkein luottokumppanisi suunnittelun aikana.\nTurvaa ja taloudellisuutta rakennesuunnitteluun\nKun arkkitehtuuri on määrittänyt tilan, sijainnin ja muodon on rakennesuunnittelun vuoro. On ratkaistava miten muoto saa rakenteensa puusta, betonista tai teräksestä, jonka muotonsa säilyttäen on kannettava kuormaa, kestettävä tulta, jäätä ja aikaa, eristettävä vettä, ilmaa, lämpöä ja ääntä, vangittava katseita tai pysyttävä huomaamattomana. Suunnittelu Kunnari tarjoaa kaiken tämän turvallisesti ja taloudellisesti.\nLuotettavaa laatunäkemystä työnjohtoon\nVastaava työnjohtaja nimetään luvanvaraisissa hankkeissa ennen kuin työt kohteessa aloitetaan. Hänen vastuullaan on työn suorittaminen lakien, määräysten ja lupaehtojen mukaisesti hyvää rakennustapaa noudattaen. Laadun suhteen vastaavalla työnjohtajalla on keskeinen asema ja vastuu. Suunnittelu Kunnari tarjoaa vastuullista ja laatukeskeistä työnjohtoa rakentamiseen.\nOsaamista ja tekoja\nEi ne suuret sanat, vaan ne huomatut teot. Suunnittelu Kunnarilla on näyttöä osaamisesta pää- ja rakennesuunnittelusta sekä vastaavan työnjohtajan toiminnasta useissa erilaisissa kohteissa, aina uudiskohteista täydellisiin remonttikohteisiin.\nSuunnittelu Kunnari Oy on syksyllä 2015 perustettu yhden miehen suunnittelutoimisto. Yrityksen perustaja on rakennusinsinööri Kimmo Kunnari, jonka usean kymmenen vuoden kokemus suunnittelusta ja valvonnasta sekä verkostoitunut toiminta muiden asiantuntijoiden kanssa ovat yrityksen voimavara.\nKimmo Kunnari, RI\nPuh. +358 400 185 971


Rutinoita: Juuri ennen petiä\nJuuri ennen petiä\nOlin lauantaina opintojen lähipäivässä ja siellä oli ihan mukavaa jopa. Tosin sen jälkeen olin aivan raato, melkein nukahdin pystyyn päästyäni kotiin. Sunnuntai menikin sitten koomaillessa, onnistuin kuitenkin kirjoittamaan jonkin verran raporttia oppimisnäkökulmasta.\nKävin luentojen jälkeen hakemassa 10 lippua erääseen teatterinäytökseen... *krhm*\nTänään olin töissä ja sen jälkeen vilahdin kotona poimimassa pienimmän, menimme balettiin katsomaan Pähkinänsärkijää ja hiirikuningasta. On kiva, kun tuo yksi vielä haluaa lähteä. Sovimme miehen kanssa, että tulemme sitten metrolla kotiin ja soitamme, milloin tulee vastaan.. No näytöksen jälkeen juoksemme ratikkaan, jossa alan laittaa puhelimen ääniä päälle vain huomatakseni miehen juuri soittavan. Vastaan ja mies sanoo, että hän on oopperan ulkopuolella odottamassa. Sanoin, että olemme ratikassa, joka juuri lähti liikkeelle :D Ja mies sanoo, että voi halvattu.. no hyppäsimme pois parin pysäkin jälkeen, pienin sai Hesestä iltapalan ja mies karautti odottelemaan meitä. Lähinnä meitä kumpaakin huvitti :D On se kiltti :)\nNyt pääsen vihdoin vaakatasoon. Eilen 'löysin' vanhan bändin, joka on minulle uusi. Tykästyin luultavasti proge-historiani takia tähän allaolevaan.\nTunnisteet: baletti, opiskelu, perhe, sattuma, työ, video: Snow patrol\nOuto Paimen 16. joulukuuta 2014 klo 14.18\nKuinka ollakaan Mr. Armitage esittää pääosaa juuri siinä näytelmässä mihin sä olet menossa. Maailma on ihmeitä täynnä :D\nPuskissa 16. joulukuuta 2014 klo 15.35\nNo eikö olekin todella kummallista!\nOuto Paimen 17. joulukuuta 2014 klo 21.37\nOn on ! Nämä tälläiset tapaukset ovat juuri niitä Kosmisia Epätodennäköisyyksiä Jotka Tapahtuvat Koska Niin On Määrätty.


Hallitukselle välikysymys tehtaiden sulkemisesta\nKeskiviikko 23.1.2008 klo 14.26\nKorhosen mukaan hallitus vedetään poliittiseen vastuuseen omasta toiminnastaan.\nOppositio panee hallituksen perustelemaan omistajapolitiikkaansa eduskunnan edessä. Vasemmistoliitto tekee välikysymyksen Stora Enson lakkautettavien tehtaiden tilanteesta. Välikysymys jätetään pian sen jälkeen, kun eduskunta on kokoontunut helmikuun alussa.\nVasemmistoliiton puheenjohtajan Martti Korhosen mukaan välikysymyksellä hallitus vedetään poliittiseen vastuuseen omasta toiminnastaan asiassa. Korhosen mielestä hallitus on ollut sekä sekä tahdoton että toimeton.\nVasemmistoliitto uskoo saavansa myös muut oppositiopuolueet välikysymyksensä taakse. Korhonen kertoi keskiviikkona, että hän on käynyt asiasta alustavia keskusteluja muiden oppositioryhmien kanssa.


Project Mama: Michelle Obama: Minun tarinani\nOlen aloittanut taas äänikirjakävelyt (lue: -liukastelut) ja ennätin vihdoin tarttua Michelle Robinson Obaman tarinaan. Rupesin kuuntelemaan kirjaa suomenkielisenä käännöksenä, mutta harkitsen että vaihdan Michellen itsensä lukemaan versioon.\nOlen päässyt vasta kohtaan, jossa pussaillaan tulevan presidentin kanssa, mutta en malta olla kirjoittamatta tästä paria sanaa jo nyt.\nOlin tietenkin ex-presidenttiparin fani jo valmiiksi, joten odotin kirjaa kovasti, mutta pelkäsin vähän aloittaa tätä. En halunnut kokea sitä pettymystä, että fanittamani tyyppi paljastuukin vähän yksinkertaiseksi. Tarina alemman keskiluokan alueelta Valkoiseen taloon päätyneestä naisesta kuulostaa lähtökohtaisesti klisheiseltä, mutta kirja onnistuu välttämään turhan kultapölyn ja pateettisuuden.\nYllätyin siitä, että entinen First Lady kertoo hyvin suoraan ja häpeämättömästi vaatimattomasta lapsuudestaan ja nuoruudestaan Chicagon Southsidessa, joka hiljalleen ränsistyy segregaation myötä. Hän ei kainostele puhua poikaystävistään ja kertoa, että on ollut nyrkkitappelussa. Hän puhuu rohkean kriittisesti myös omasta afroamerikkalaisuudestaan ja etnisyyden kokemuksestaan kuten kohtaamastaan rasismista ja toisaalta vähemmistön edustajan ulkopuolisuudesta, jota hän myöntää itse kasvattavansa.\nHeräsin tietenkin pohtimaan omaa kuplaani – enkä tarkoita nyt mitään liberaali-konservatiivijakoa – vaan sitä, kuinka montaa eri etnisyyttä minun tuttavapiiriini kuuluu. Arvaatteko vastauksen? Nolottaa. Jälkikasvulla sen sijaan on jo enemmän kontakteja muihinkin kuin kantasuomalaisiin.\nVaikka lapsuuden kodin asetelma on hyvin perinteinen (ydinperhe, jossa isä elättää perheen pienellä palkallaan), vanhemmat ovat kannustavia ja positiivisia olematta kuitenkaan yliholhoavia. Myös isoveljen pärjääminen vetää kilpailunhaluista Michelleä mukanaan lukioon ja yliopistoon. Tomera ja jo nuoresta pitäen hyvin oikeudentajuinen tyttö saa kasvaa suhteellisen turvallisessa ilmapiirissä ja käydä koulua juristiksi asti, mutta havahtuu vasta myöhemmin siihen, että ei oikeastaan halua olla juristi. Vaikka asuinalueen ja kodin olot ovat Amerikan mittapuulla vaatimattomat, perhettä kuvataan ahkeraksi ja sinnikkääksi. Erityisesti mieleeni jäi kohta, jossa äiti askartelee aina jouluksi takan, joka sytytetään taskulamppujen avulla.\nKasvutarinan lisäksi kirjan läpi kulkee myös luokkataustan teema, joka sattuneesta syystä kiinnostaa erityisen paljon. Michelle pohtii jo 80-luvulla nykyään hyvinkin trendikkäänä pidettyä diversiteettiä lakifirmansa rekrytointiprosessin kautta: keitä päästetään haastatteluun? Kurkistus amerikkalaiseen yhteiskuntaan on muutenkin kiehtova. Jako yksityiseen ja julkiseen on räikeä, tuloerot ovat uskomattomat ja yhteiskunnan turvaverkkoa ei juuri kokeilla.\nErityisen siistiä kirjassa on se, että tarinassa ei ole vielä toistaiseksi lipsuttu puhumaan miehen valinnoista ja urasta, vaikka se monella tapaa määrittää pariskunnan suuntaa. Keskiössä pysyy naisen tarina ja näkökulma, joka olisi voinut olla sivustaseuraajan mutta ei ollut.\nPäällimmäiseksi nousee hämmennys siitä, miten tunnistettavia havaintoja ja kokemuksia voi naisena olla, vaikka elämässä ei olisi juuri mitään yhteistä, välissä olisi Atlantti ja ikäeroa vuosikymmenen verran. Ylisuorittaminen on edelleen loistava tapa peittää epävarmuutta. Ja nainen kävelee ilmeisesti joka puolella maailmaa avaimet sormien välissä.\nSuosittelen siis lämpimästi! Jos olette jo lukeneet, mitä tykkäsitte?\nSatu 8. maaliskuuta 2019 klo 0.32\nLuin! Tykkäsin! Kirja vaan paranee loppua kohden. Yksi vaikuttavimpia kohtia on se kun M kuvailee Trumpin virkaanastujaistilaisuutta. Koko kirja oli kyllä\naivan tosi upea.\nKatja 12. maaliskuuta 2019 klo 12.50\nApua, en malta odottaa!\nvaalean vihreää 8. maaliskuuta 2019 klo 6.37\nLuin ja pidin. Ja todella hyvin tuo esiin monia ongelmakohtia yhteiskunnassaan.\nKuuntelin suomenkielisena äänikirjana. Nopeammin olisi päässyt kirjassa eteenpäin, kun olisi itse lukenut. Mutta sai työmatkakävelyt uuden piirteen, kun kulki samalla halki toisen elämän. Ja tuli tehtyä monet tylsät kotityöt luurit korvilla.\nArvotus nousi vielä suuremmaksi tätä naista kohtaan. Arvostan myös sitä, miten pystyi kaikken keskellä kasvattamaan kaksi tasapainoisilta vaikuttavaa lasta.\nKatja 12. maaliskuuta 2019 klo 12.52\nJos jotain niin tämä kirja saa arvostamaan suomalaista koulutus- ja päivähoitojärjestelmää. Amerikkalaisen mutsin arki vaikuttaa suht kamalalta!\nAna 8. maaliskuuta 2019 klo 14.51\nTilauksessa kirjastosta <3\nKatja 12. maaliskuuta 2019 klo 12.57\nOn ehkä vähän jonoa!\nEmppa 8. maaliskuuta 2019 klo 18.06\nKomppaan! Harvoin innostun omaelämäkerroista, mutta nyt inspiroiduin niin, että olisin halunnut kirjoittaa Michellelle oikopäätä :D\nJoo sama! Ja se itsekseen huokailu, että MÄ TIEDÄN MILTÄ SUSTA TUNTUU MICHE!!!\nTaina 8. maaliskuuta 2019 klo 20.40\nTämä on BookBeatissa lisätty kuuntelulistalle, mutta vielä en ole saanut aikaan kuunnella kun on muita kesken. Tämän suosituksen perusteella pärähtää kyllä seuraavana kuuntelulistalle. :)\nIlosta naistenpäivän iltaa!\nKatja 12. maaliskuuta 2019 klo 12.53\nHyvä, tule ihmeessä kertomaan mitä pidit!\nSanni 8. maaliskuuta 2019 klo 22.43\nRakastin. Kuuntelin tämän BookBeatista Michellen itsensä lukemana, ja suosittelen vahvasti. Oli minulle henkilökohtaisesti ehkäpä puhuttelevin kokemus vuosiin.\nUpea teos, ihailtava nainen, paljon samaistuttavaa - ja toisaalta myös monia kiinnostavia, itselleni vieraampia näkökulmia.\nKatja 12. maaliskuuta 2019 klo 12.54\nHeittämällä paras elämäkerta mitä olen lukenut!\nHeidi 9. maaliskuuta 2019 klo 9.25\nOli todella vaikuttava. Inhimillinen, inspiroiva ja itkettävä. Suosittelen kuuntelemaan englanniksi Michellen itsensä lukemana. Painettua kirjaa pläräilin sen verran, että tutustuin siinä olevaan kuvaliitteeseen.\nKatja 12. maaliskuuta 2019 klo 12.55\nMä olen jo niin pitkällä tuossa suomenkielisessä että kuuntelen ehkä uudestaan englanniksi!\nAnonyymi 9. maaliskuuta 2019 klo 15.52\nKirja resonoi tosi paljon! Kommentoin miehelleni yhta ja toista kirjaan liittyen, han rupes jo naureskelemaan mun uudesta bestiksesta. Michelle tulee tanne kotikaupunkiini esiintymaan ja tarkistin, olisiko lippuja saatuvilla. Olihan niita, mut 200 E jaahallin piippuhyllylla oli vahan liikaa...\nKatja 12. maaliskuuta 2019 klo 12.56\nHaha! Mä taas kertoilen lapsille koko ajan että tiedättekö mitä Michelle Obamakin on käynyt läpi, että ei huolta, kaikilla on ihan samoja ongelmia. :D Mutta suht suolaisen hintainen esiintyminen kyllä.


ronya: WELL AT LEAST I TRIED.\nJos kuvaan videoblogeja käytän aina Macbookin Photo Boothia, tai sitten minulla on joku joka auttaa kameran asetusten kanssa, kun en itse voi olla kameran takana jos haluan olla kameran edessä. Oma kamerani ei siis tarkenna automaattisesti.\nYksi päivä koitin tehdä videoblogia Canon Mark III kamerallani koska halusin videoon hyvän laadun. Olin jopa meikannut videota varten. Halusin näyttää hyvältä teitä varten. Samalla harjoittelin myös meikkiä Elle Awardseihin, joten en ihan vain teidän takia meikannut, hah.\nNäin meikkasin silmät! Bronzee..\nJa näin meikkasin… korvan?\nJa näin koitin saada oman naaman tarkaksi. Mietin että jos tämä tarkentaa nyt käden niin about siinä kohassa mun naama tulee olemaan. Good thinking there :)\nNo, kuten huomaatte en onnistunut tässä. Säädin oikeasti jonkun tunnin koska halusin saada sen toimimaan. Halusin että valokuvaajana minulla olisi vain hyvänlaatuisia videoita ja kuvia. Not gonna happen. Siispä jatkan vielä photobooth kuvien ja iphonen selfieiden kanssa.\nLähettänyt ronya klo 14.50\nKira 31. lokakuuta 2014 klo 15.18\nJag skrattade åt sista bilden i 10min, fyfan vad god du är :D:D:D:D:D\nMilla Ruuska 3. marraskuuta 2014 klo 23.39\nbeen there too many times! teen kans tota käsijuttua haha :D:D #selfphotographerproblems


Terveysalan ammattilaiset kertoivat, että kaikki me se saadaan, rokotetut ja rokottamattomat. Niinpä sitä osasi odottaa.\nViime maanantaina, perjantaisen palvelutalovierailun jälkeen (siellä oli kuulema OLLUT koronaa, mutta asukkaana olevan ystävämme testitulos oli ollut negatiivinen, kunnes sitten sunnuntaina hänkin oli jo saanut positiivisen tuloksen) alkoivat lievänlievät oireet. Tunnistin kuitenkin, että on nyt jotain vähän erilaista tuntemusta. Ihan vähän yskää, niinkuin olisi roska kurkussa. Tiistaina sitten testiin (kotitestin positiivisuutta osoittavaa viivaa tuskin erotti!). Testissähän ei välttämättä tarvitse käydä, mutta ajattelin, että kun kuitenkin ollaan jo hieman varttuneempia (niinkuin eräs ystäväni haluaa asian ilmaista, hän kun haluaa välttää sanaa vanha), niin parasta käydä. Ollaan sitten kirjoissa ja kansissa, JOS jotain vakavampaa tulee.\nKeskiviikko oli jo selvästi pahempi päivä. Keuhkoja poltteli, yskitti ja nenäkin alkoi vuotaa. Mutta torstai se vasta paha päivä olikin, päätäkin jo vähän särki. Annas olla, kun päästiin yöhön! Sitten se vasta taudiksi äityi. Yskitti niin, että keuhkot tuntuivat lentävän pellolle. Oli pakko istua ylhäällä puoli yötä, että jotenkin selvisi. Perjantai-aamuna olin kuin raato, melko varma siitä, että hengityskoneeseen tästä joutuu. Käskenkö sitten irroittamaan piuhat? Ihan hirvee olo. En enää muista millaista oli joskus 30-40 vuotta sitten, kun oli joku aasialainen tai hongkongilainen, mutta luulen, ettei voinut olla pahempaa. Kuumekin nousi nyt huimiin lukemiin, peräti vähän yli 37. Normaalilämpöni kun on noin 34,6. Jos laittoi pään alaspäin, olisi nenästä voinut valuttaa kupillisen juoksevaa, kuin olisi pää sisällä unohtunut hana auki!\nPieterille tuli pieniä oireita keskiviikkona. Virallinen varmistus torstaina. Hänellä on nyt siis kolmas (tai neljäs) päivä menossa. Ja on todella sairas.\nMutta avot! Tänä aamuna pomppasin ylös kuin peipponen. Olin nukkunut todella hyvin, yhtään kertaa heräämättä. Olen jo ollut Wayan kanssa lenkillä - tuolla hirveässä tuulessa. Tosin Kuopion serkkuni varoitteli menemästä ulos ja käski laittaa jääkaapin oveen ison lapun: MUISTA JÄLKITAUDIT! Nyt kun päiväuniaika on jo ajat sitten ohi, enkä vieläkään ole yhtään levännyt aamu 8:n jälkeen, pitää yrittää oikeasti vähän levätä.\nMutta siis 5-6 päivää on tautia ja sitten sitä ilmeisesti kokee ihmeparantumisen. KUN on ne rokotteet! Tämä tauti on sitten kuin 4. rokotus. Olen hämmästynyt taudin kulusta. Ja kaikilla tuntuu olevan vähän erilaisia oireita. Meillä molemmilla tuo yskä on ollut pahin. Sitä kun hoitajalle valittelin (molemmille soitettin terveyskeskuksesta testiä seuranneena aamuna) ja kerroin lukeneeni, että omicronissa ei niinkään pitäisi olla yskää, hän valisti, että sitä on nykyisin tosi monella ollut. Liekö sitten taas joku uusi variantti!\nHyvä, kun tuli nyt eikä myöhemmin. Huhtikuun lopulla alkaa piiitkä matkamme, ollaan taas yli 2 kk poissa Suomesta. Parempi olla silloin elämämme kunnossa!\nJa nyt lepäämään. MUISTA JÄLKITAUDIT!


Suomi Kasinot 10e Deposit Lausunto - Lista: Kasino Ilman Tiliä\nSuomi Kasinot 10e Deposit Lausunto\nJokaisella nettikasinolla on tietenkin Suomi Kasinot 10e Deposit nettipelejä, bonus talletuksella tai ilman ja hauskaa. Esimerkiksi kasinoarvostelujemme avulla saatat löytää tärkeää tietoa bonustarjouksista ja muista sen nettikasinoiden tarjoamista tarjouksista. Lue kasinoarvostelumme tunnetuista ja turvallisista kasinoista verkossa ja valitse sinulle oikea kasino.\nHaluamme helpottaa kasinopelaajien elämää kasinosivullamme. Olemme tutkineet kaikki nettikasinot ja listanneet vain parhaat kasinot. Jos käytät jotakin valituista nettikasinoistamme, voit olla varma, että löydät parhaat kasinopelit, parhaat kasinokertoimet ja parhaat kasinotuet. Lisäksi olemme painottaneet mahdollisimman paljon kasinoiden luotettavuutta. Kaikki nettikasinot kasinosivustollamme ovat 100% luotettavia. Olemme tehneet tämän työn, joten sinun ei tarvitse tehdä sitä. Toivotamme kaikille nettikasinopelaajille paljon hauskaa ja Suomi Kasinot 10e Deposit onnea! ! Parhaat nettikasinot pelaajaluokituksiin verrattuna.\nNykyään on helpompaa kuin koskaan haastaa onnen jumalatar. Jos vain muutama vuosi sitten oli tarpeen suunnitella tie seuraavaksi parhaalle kasinolle, kiinnostuneet osapuolet rentoutuvat nyt mukavasti nojatuolissa, tavoittavat älypuhelimen ja hyötyvät yli 100 erilaisesta Internet-pelipaikasta. Ainoa vaikeus on valinnan tuska. Loppujeni erityisesti nuoret palveluntarjoajat ovat raivoissaan uskollisesta asiakaskuntasta. Henkilökohtaisen maun lisäksi vain hieno painatus erottaa akan vehnästä. Jos haluat lukea lisää artikkeleita nyt, älä epäröi, vaan napsauta heti: www wilz casino.


Teonsana » Uusi apuraha nuorille kirjailijoille\nUusi apuraha nuorille kirjailijoille\nNuoren Voiman Säätiö on perustanut uuden nuorille kirjailijoille tarkoitetun apurahan. Nuoren Voiman Säätiö haluaa omalta osaltaan kiinnittää huomion nuorten kirjailijoiden vaikeaan taloudelliseen asemaan ja tukea nuoria kirjailijoita. Apurahat ovat 1000–4000 euron suuruisia työskentelyapurahoja, ja niitä voivat hakea alle 40-vuotiaat suomeksi kirjoittavat kirjailijat.\nVuonna 2011 myönnettävien apurahojen kokonaissumma on 10 000 euroa. Apurahojen hakuaika päättyy maanantaina 21.11.2011 klo 16. Päätökset julkistetaan 15.12.2011.\nNuoren Voiman Liitto ry on vuonna 1921 perustettu kirjallisuusyhdistys, jonka tarkoituksena on tukea eri-ikäisiä kirjoittajia ja edistää kirjallisuuden asemaa ja tunnettuutta. Liitto on poliittisesti sitoutumaton.\nHakuohjeet ja -lomakkeet: www.nuorenvoimanliitto.fi\nNuoren Voiman Liiton toiminnanjohtaja\nNovember 2, 2011 · Teonsana\t· Comments Closed


Osa-aikaisia toimistosiivoojia Ouluun, Coor\nIlmoituksen osoite: https://tyopaikat.oikotie.fi/tyopaikka/1496803\nOsa-aikaisia toimistosiivoojia Ouluun\nOnko sinulla silmää puhtaudelle ja hyvälle asiakaspalvelulle? Haetko erityisesti arkityötä? Etsimme nyt Oulun talousalueelle\nTyösuhteet ovat osa-aikaisia (35h/viikko) ja työvuorot ovat arkisin kello 6-13 tai 7-14. Kohteeseen kuuluu muutama rakennus, jotka ovat kävelymatkan päässä toisistaan. Palkkaus on kiinteistöpalvelualan työntekijöiden työehtosopimuksen mukaan. Toivomme sinun voivan aloittaa tehtävässä 1.10.2021.\nSiivoojana olet tärkeässä roolissa varmistamassa käyttäjien viihtyvyyden siivoamalla toimistotiloja, ravintolatiloja sekä urheilu- ja harjoitustiloja. Työ on myös asiakaspalvelua, sillä tilojen käyttäjät ovat paikalla työpäiviesi ajan.\nToivomme, että sinulla on aikaisempaa kokemusta siivousalalta tai alan koulutus sekä kokemusta yhdistelmäkoneen käytöstä. Kokemuksesi kautta tiedät kuinka huoltaa ja käsitellä erilaisia pintoja ja tiloja. Lisäksi toivomme, että olet asiakaspalveluhenkinen ja kanssasi on kiva tehdä töitä.\nKuulostaako tämä sinulle sopivalta paikalta? Hienoa! Haluamme kuulla sinusta lisää. Hae tehtävään viimeistään 22.9. mennessä. Aloitamme haastattelut jo hakuaikana, joten jos innostuit tehtävästä, hae paikkaa jo tänään täyttämällä hakulomake.\nLisätietoja tehtävästä antaa sähköpostitse palvelupäällikkö Katja Valjus-Säily katja.valjus-saily@coor.com


Lähettänyt Unknown helmikuuta 17, 2015\nMitä sinä muistat omista ylioppilaskirjoituksistasi? Lukulomalle lähdön vapaudesta, piinaavasta jännityksestä koesaliin astuessa, tulosten saapumisesta ja hetkestä, jolloin ylpeänä painoit valkolakin päähäsi? Pekka Räihä, Tampereen yliopiston kasvatustieteiden lehtori kritisoi jokin aika sitten Hesarin mielipidekirjoituksessa ankarasti ylioppilaskirjoitusten hyödyllisyyttä. Räihän mielestä ylioppilaskirjoitukset leimaavat lukio-opintoja liiaksi tuottaen uupuneita, tenttikirjat sanasta sanaan päntänneitä ylioppilaita, joilta puuttuu kriittisen ajattelun, mielipiteiden perustelun ja omien ajatusten esille tuomisen taito. Ja juuri tällainen aines täyttää yliopistojamme tälläkin hetkellä. Enkä ole itse sen parempi.\nVoin hyvin allekirjoittaa Räihän mielipiteet. Lukio oli minulle äärimmäisen epämiellyttävä kokemus. Olin kirjoitusten jälkeen lopen kyllästynyt lukemiseen, mikä heijastui kohtalokkaasti myös ensimmäisen opiskelupaikan valintaani. Lisäksi lukion ilmapiiri oli huono. Oppilaat olivat lähinnä opettajainhuoneen sisäisen valtataistelun pelinappuoloita, kun kilpailtiin siitä, kenen aineesta kirjoitetaan parhaimmat arvosanat. Lukio-opiskelu tähtäsi lähestulkoon yksinomaan kirjoitusten läpäisemiseen, triviaalin nippelitiedon nopeaan oppimiseen (ja nopeaan unohtamiseen). Ja minähän kirjoitin hyvin, kirjoitin loistavasti. Silti yhteistyötaitoni ovat kömpelöt, vieraiden kielien suullinen ilmaisutaitoni on kaukana kirjallisesta osaamisestani ja pitkän matematiikan laudaturista huolimatta lasken edelleen yksinkertaisimmatkin päässälaskut sormin.\nLukio on erityisen vaarallinen kilteille ja suorituskeskeisille (tyttösille). Mielenterveysongelmat ovat yleisiä jo peruskoulussa, ja erityisesti lukioikäiset tytöt kokevat koulu-uupumusta. Räihän mielestä ei olekaan mikään ihme, jos opiskelu ei yliopistossa enää maistukaan.\nOmassa luokattomassa lukiossani kaikkein luokattominta oli kuitenkin opinto-ohjaus. En usko että puolellakaan vuosiluokastani oli kirjoitusten jälkeen hajuakaan minnen pyrkiä lukion jälkeen. Saati virtaa ryhtyä lukemaan pääsykokeisiin. Kaikesta lukiossa ”oppimastani” en ole kokenut tarvinneeni kieliopintoja lukuunottamatta PALJOAKAAN nykysissä opinnoissani. Lukio on yleissivistävä oppilaitos. Mutta toisaalta lukiosta seuraava askel eteenpäin on korkeakoulututkinto, ylioppilastodistuksella kun ei pitkälle työelämässä pötki. Tämä on yksi syy, minkä takia lukio täytyisi ottaa suurennuslasin alle myös täällä yliopistossa. Minkälaisia valmiuksia lukion pitäisi antaa jatko-opintoja varten? Kuinka ylioppilastodistuksen arvosanat painavat opiskelijavalinnoissa? Onko kohtuutonta vaatia korkeakouluun tähtääviä ainevalintoja jo lukion ensimmäisillä luokilla?\nYlioppilaslakki on aikojen saatossa kokenut kovan inflaation, mutta silti media ylläpitää hypeä kirjoituksista. Äidinkielen tekstitaidon aiheet pääsevät etusivuille, ja lukiorankingit jaksavat kiinnostaa vuosi vuodelta. En kuitenkaan ole sitä mieltä että ylioppilaskirjoitukset pitäisi poistaa - ne mittaavat mitä mittaavat.\nMinulle lukio ei kuitenkaan antanut eväitä elämään. Se söi takin tyhjäksi.\nP.S. Jos haluat tietää mihin sinun kannattaa lukiossa panostaa, pysy kuulolla. Maaliskuun aikana Opiskelijaelämää-blogiin tipahtelee postauksia siitä, millaista opiskelu neljässä tiedekunnassamme oikeasti on.\nTunnisteet: hesari koulu-uupumus kriittinen ajattelu Lapin yliopisto laudatur lukio lukio-opinnot mielipide opiskelijavalinnat pääsykokeet ylioppilaskirjoitukset\nSijainti: Dillon, CO, Yhdysvallat


Julkaistu: 21.2.2020 09:14\nOtsikko: Kahvihuoneen reivibileet\nHakusanat: kahvihuone, reivi, bileet, ääni, rave, techno, tanssi,\nAika: 2020-02-21 11:37:58\n<KekeFoundation> +5 RR\nNo jos tälle kertaa sais sen kahvin, piri pintaan kiitos.\nAika: 2020-02-21 10:34:33\n< K-pää> +5 RR\nMinkämaalainen tämä mahto olla? Tuli mieleen kun niin monissa videoissa ryssät juuri tallaa lattiaan näin - kuin torakoita tappaen.\n<Jylder> "Musiikkia" ja "tanssia". Toivottavasti edes kahvi oli hyvää.\n<Joke_75> No jos tälle kertaa sais sen kahvin, pirin pintaan kiitos.\n<KekeFoundation> No jos tälle kertaa sais sen kahvin, piri pintaan kiitos.\n< K-pää> Minkämaalainen tämä mahto olla? Tuli mieleen kun niin monissa videoissa ryssät juuri tallaa lattiaan näin - kuin torakoita tappaen.\nInstagram "mallina" olon vaarat\n19 679 katselukertaa\n18 100 katselukertaa\n16 544 katselukertaa\nKun sinut pakotetaan pitämään esitelmä\n14 442 katselukertaa\n12 405 katselukertaa


Myydään Puutalo-osake, Kaksio - Turku, Portsa, Annankatu 3 - Etuovi.com 9712619\nPuutalo-osake | 2-3h + avok. + eteinen + kph + s + erill.wc\nAnnankatu 3, Portsa, Turku\nUpea, kaunis koti, joka lepää hellästi Portsan puutalojen syleilyssä. Tämä suloisen syötävä puutalokoti on rakkaudella remontoitu. Täysin muuttovalmiissa kodissa on säilytetty aivan ihastuttavia yksityiskohtia vuosisadan takaa. Keittiöön upeaa tunnelmaa luo välitilan alkuperäinen hirsiseinä, joka on pinnoitettu käytännöllisesti lasilla. Alakerran weeceessä puolestaan rouhea tiiliseinän pala kertoo menneestä ajasta. WC:tä kodista löytyy käytännöllisesti kaksi ja toisessa on sitten pitäydytty täysin modernissa ilmeessä. Keskikerroksessa on kaunis, valkoinen keittiö, jossa kokkaajan toimia ryhdittää upeat toistensa vastakohdat, uutta elektroniikkaa edustava pyrolyysiuuni sekä upea, vanha puuhella. Kaapistoja ja työtilaa on sovitettu keittiöön myös mukavasti. Ruokailupöytä sijoittuu sopivasti keskelle huonetta, ja sohvalle löytyy paikka ikkunan alta. Rappusia pitkin kuljetaan yläkerran makuutilaan, jonka katossa näyttävät hirret henkivät talon alkuperäishistoriaa. Tilava peililiukuovikaapisto tuo säilytystilaa ja rappujen yläpäähän sopii vaikka tv-taso tai tietokonepöytä. Kellarikerroksessa on kodin moderni kylpyhuone, jonne on suunniteltu paikka niin pesukoneelle kuin kuivurillekin. Tila on kauniisti laatoitettu tämän päivän sävyin ja leppoisat löylyt takaa oma sauna. Alakerran aulaan sopii loistavasti vaikka työpiste tai varavuode vieraita varten. Idyllinen Port Arthur eli Portsa, on noin 50 puutaloyhtiön asuinalue. Sijainniltaan se on aivan loistava, sataman ja keskustan välimaastossa. Portsasta löytyy niin kauppa, leipomo, ravintoloita kuin paljon tutustumisen arvoisia pikkuputiikkejakin. Ja Kakolan upealle uudistuneelle alueelle täältä on vain muutaman askeleen matka, eli lisää ravintoloita, palveluja sekä upeita maisemia. Lämpimästi tervetuloa Portsaan ja tähän suloiseen puutalokotiin. Lisätiedot ja esittelyt Miska Piirainen | 050 2165 | miska@inlkv.fi\n2-3h + avok. + eteinen + kph + s + erill.wc\nVirallinen huoneistoselitelmä on hellahuone, ja virallinen isännöitsijätodistuksen sekä yhtiöjärjestyksen mukainen pinta-ala on 22 m2. Pinta-aloja ei ole tarkistusmitattu, joten ne saattavat olla ilmoitettua suuremmat tai pienemmät. Kohteen kauppahinta ei ole pinta-ala perusteinen, vaan kohde myydään kokonaisuutena. Osa yläkerran pinta-alasta on alle 160 cm tilaa, ja kellaritilat eivät täytä huoneselitelmän vaatimuksia liian vähäisen ikkunapinta-alan vuoksi. Huoneiston pinta-alatiedot - rakennus / laajennuspapereista (Yläkerta 25 m2, keskikerros 22 m2 ja alakerta 15 m2).\n( Myyntihinta 197 450 € + Velkaosuus 550 €)\n(Hoitovastike 114,40 € / kk + Rahoitusvastike 36,30 € / kk)\nSähkö kulutuksen mukaan (39,00€ helmikuussa 2020). Vesimaksu kiinteä 12,00€ /hlö/kk. Mahdollinen varainsiirtovero 2% kauppahinnasta.\nYläkertaan mahtuu työtila. Alimmassa kerroksessa rappusten alla varastointitilaa. Entinen hiililuukku ulos etupihalle. Eteisessä kaappi- ja säilytystilaa.\nVarusteet: Puuhella (toiminnassa) Induktioliesi Pyrolyysi uuni Astianpesukone, jääkaappi pakastin, hella, integroitu mikro. Laminaattilattia. Välitilalasi, jonka alla alkuperäinen hirsi.\nVarusteet: suihku, sauna, wc-istuin, tuplahanat. Pesukoneliitäntä ja paikka kuivausrummulle. Peili, allaskaappi. Lattialämmitys\nAlakerran erillinen wc: Peilikaappi, kaapisto, wc-istuin, lattialämmitys, tiilitaso, varasto. Bidee-suihku. Lattiakaivo. Keskikerroksen erillinen wc: wc-istuin, allaskaappi ja iso peili.\nKaiuttimet neuvoteltavissa. Lämminvesivaraaja\nUpeat suuret ikkunat etupihalle. Lämminhenkinen tila, jonka kruununa puuhella. Antennipistoke.\nAvaraa tilaa löytyy todella paljon. Upeat hirret jätetty näkyviin ja alatasoon mahdollista sijoittaa oma kotitoimisto. Varusteet: Peilikaappi.\nTurun Tehohuolto (lumityöt).\nTaloyhtiössä noudatetaan korjausten osalta ns. puutalo käytäntöä. Osakkaan vastuu on tavanomaista suurempi. Lisärakennetut tilat kokonaisuudessaan osakkaan vastuulla. Lisärakennettujen tilojen osalta osakas vastaa edellä mainitun lisäksi perusjärjestelmistä kokonaisuudessaan, kattoikkunoista sekä rakenteista ja eristeistä siltä osin, kun niitä on muutettu tilojen asuinkäyttöön muuttamisen yhteydessä. Lisärakennettuja tiloja ovat muun muassa asuinkäyttöön otetut ullakko, kellari- tai varastotilat.\nE (2018), Tehty 11.07.2018 Viimeinen voimassaolopäivä 11.07.2028\nAnnankadulla ilmaisia autopaikkoja.\nHei! Haluaisin lisätietoja kohteesta: Annankatu 3, Portsa, Turku (https://www.etuovi.com/kohde/9712619)


Polvisukat, koko 37-39, Marjasmoothie — Kisskiss-taidesukkikset\n<iframe style="width:300px;height:360px" src="https://holvi.com/shop/kisskiss/product/910b3e524a1b0418878d9b44f8ebd3d9/embedded/" frameborder="0"></iframe>\nPolvisukat, koko 37-39, Marjasmoothie\nPolvisukat, puuvillaa, koko 37-39\nPolvisukat, joissa väritys Marjasmoothie (vadelma, murrettu oranssi, marjapuuro). Materiaali: 70% kampapuuvilla + 25% polyamidi + 5% elastaani. Sukan materiaaleilla on Öko-Tex 100 sertifikaatti ja lisäksi puuvilla on GOTS-sertifioitu. Sukissa on leveä resori, neulottu kantapää ja vahvistettu sukankärki. Sukan koko tarkoittaa kengännumeroa. Sukat on neulottu Suomessa ja ne on värjännyt Maiju Helsingissä. Hinta sisältää alv 24%.


20.07.2018 Silvertop aloitti toimintansa Suomessa. Lokakuun loppupuolella pakkasimme kimpsumme ja kampsumme ja muutimme koko konkkaronkka Sveitsiin.\nPuoliverikasvatus pyörähti mukavasti käyntiin kesän ja syksyn aikana. Silvertopiin syntyi vuonna 2017 yheensä 60 varsaa, este- ja koulupainoitteisista sukulinjoista. Rotuina muun muassa: hann, holst, trak, FWB, old, westf.\nVuoden 2018 alussa FWB-hevosten ja koulupainoitteisten linjojen kasvatus oli jäänyt melkoisen pieneksi ja kevään aikana loppunut kokonaan. Muukin kasvatustoiminta alkoi hiipua ja päätimme vaihtaa lopulta toimintamuotoamme siitostallista oriasemaksi. Talliin ostettiin puoliverioreja eri kantakirjoista ja painoituksista, sekä muutama täysiveriori. Oriasemabuumi ei ollut kuitenkaan kovin tuottoisaa, joten homma laitettiin nopeasti jäihin.\nKesäkuun 2018 alussa Silvertopin tallit laitettiin kokonaan remonttiin, osa hevosistamme myytiin uusiin koteihin ja osa siirtyi vihreämmille niityille.\nHeinäkuussa palasimme takaisin täyteen toimintaan keskittyen taas siitostallin pitoon. Vietimme myös meidän 1-vuotissynttäreitämme!\nMuutimme sivujen osoitetta!\nSyksyn aikana otimme kuvioihin mukaan taas suomalaiset puoliveriset ja niiden kasvatusta jatkettiin normaalisti Suomen toimipisteessä. Silvertopiin on muuttanut paljon uusia hevosia ja moni kilpailevista hevosistamme on siirtynyt siitoskäyttöön. Ensi vuonna joukkoon mahtuu luultavasti taas siis paljon lisää uusia hevosia.\nKasvatteja syntyi vuonna 2018 yhteensä 72 kappaletta, roduista hann, holst, trak ja FWB!\n10.01.2019 Isoja muutoksia! Silvertop muutti tiluksineen kokonaan Saksaan ja kasvatustoimintamme tulee painoittumaan tästä eteenpäin vain saksalaisiin kantakirjoihin. Kaikki FWB-hevosemme ja muutama muu kantakirjalainen muuttivat uudelle kotitallille Winfield Studiin, Suomeen! :-)


Syöpä ja hyvinvointi - Oma päivä\nSyöpää sairastava kokee helposti menettäneensä oman kehonsa hallinnan, jolloin hän ei ole erityisen motivoitunut huolehtimaan itsestään. Syöpää sairastettaessa terveelliset elämäntavat ovat kuitenkin tärkeämpiä kuin koskaan ennen. Pyri noudattamaan ainakin muutamia elämäntapaa koskevia vinkkejä.\nTerveellinen ruokavalio voi auttaa vähentämään muiden terveyteen liittyvien ongelmien, kuten sydänsairauksien, riskiä1. Alla muutamia suosituksia:\nSyö päivässä viisi hedelmä- tai kasvisannosta. Yksi annos on2:\nYksi keskikokoinen hedelmä, kuten omena\n150 ml hedelmämehua\nSyö runsaasti proteiinia sisältäviä ruokia, kuten kanaa, kalaa, kananmunia, pähkinöitä ja linssejä2.\nJuo joka päivä kahdeksan lasillista nestettä3.\nJuo alkoholia korkeintaan4:\nKaksi annosta päivässä, jos olet alle 65-vuotias mies\nYksi annos päivässä, jos olet nainen tai vanhempi mies\nYksi alkoholiannos vastaa 12 grammaa puhdasta alkoholia, esimerkiksi tölkillistä kolmosolutta, lasillista viiniä (12cl) tai yhtä väkevää alkoholijuomaa (4cl).\nSyöpähoitojen aikainen liikunta voi vähentää väsymystä ja ahdistusta ja pitää painosi kurissa1.\nMaailman terveysjärjestö suosittelee harrastamaan kohtuullista liikuntaa joka viikko vähintään 2,5 tuntia. Tämä voi olla esimerkiksi 30 minuuttia kohtuullista liikuntaa viisi kertaa viikossa. Muista kuitenkin joustaa liikunnasta vointisi mukaan5. Jos et ole tottunut liikkumaan, voit lisätä liikunnan määrää hiljalleen useiden päivien tai viikkojen ajan1:\nAloita esimerkiksi kävelemällä päivittäin kymmenisen minuuttia\nNapsauta tästä ja lue lisää juuri sinulle sopivista liikuntamuodoista\nLopeta tupakointi ja vältä passiivista tupakointia. Tämä kohentaa yleistä terveydentilaasi, vaikka sinulla olisikin jo syöpä1.\nHuolehdi myös henkisestä ja emotionaalisesta hyvinvoinnistasi. Hallitse stressiä esimerkiksi6:\nPyytämällä muilta apua, kun et itse enää jaksa\nTuntemalla omat rajasi ja sanomalla rohkeasti “ei”\nOpettelemalla erilaisia rentoutustekniikoita, kuten meditoimaan\nLiittymällä tukiryhmään niin voit puhua asioistasi\nNauraminen vähentää stressiä ja saa sinut paremmalle tuulelle. Hauskan pitämisestäkin voi siis olla hyötyä. Yritä tehdä asioita, joista nautit (suosikkiravintolassasi syöminen) ja jotka saavat sinut nauramaan (hauskan komedian katselu)1,6.\nMuista ennen kaikkea pitää huolta syöpähoitotiimisi tärkeimmästä henkilöstä: itsestäsi7!\nTyötehtävän koodi: FI/ONCO/16/0010 Luomisen ajankohta: Kesäkuu 2016


3.6.2022 - Artikkelit\nKun kilpailuttaa tai tekee uutta sähkösopimusta, vastaan tulee määräaikaisia ja toistaiseksi voimassa olevia sopimuksia. Miten nämä sopimukset eroavat toisistaan ja kumpi kannattaisi valita?\nToistaiseksi voimassa oleva sopimus on huoleton valinta\nToistaiseksi voimassa oleva sopimus on käytännössä vakituinen sähkösopimus, joka päättyy vasta, kun asiakas irtisanoo sen. Tällainen sopimus sopiikin sinulle, joka kaipaat jatkuvaa sopimusta, jonka voi halutessaan vaihtaa toiseen sopimukseen.\nToistaiseksi voimassa olevan sopimuksen hinta voi olla kiinteä tai muuttuva.\nJos sopimuksessa on kiinteä hinta, tulee sähkönmyyjän ilmoittaa mahdollisista hinnanmuutoksista 30 vuorokautta etukäteen, jos ei muuta ole sovittu. Tällöin asiakkaalla on aikaa kilpailuttaa ja vaihtaa sähkösopimus ennen uuden hinnan voimaan astumista. Toistaiseksi voimassa olevassa Perus-sähkösopimuksessamme on kiinteä hinta.\nJos muuttuva hinta perustuu pörssisähkön hintaan, ei hinnanmuutoksista ilmoiteta erikseen. Tuntispot-sähkösopimuksessamme hinta vaihtelee tunneittain Nord Pool -sähköpörssin hintojen mukaan. Se sopii matalaan kulutukseen ja sinulle, joka olet valmis seuraamaan sähkön hintaa ja ohjaamaan sähkönkulutusta.\nToistaiseksi voimassa olevan sähkösopimuksen voi vaihtaa toiseen sopimukseen tai irtisanoa milloin tahansa. Irtisanomisaika on kaksi viikkoa.\nTutustu toistaiseksi voimassa oleviin sopimuksiimme\nMääräaikainen sähkösopimus sopii hintatietoiselle\nMääräaikainen sopimus on sidottu määräaikaiskauteen, jonka pituus on yleensä 12–36 kuukautta. Määräaikaisessa sähkösopimuksessa on useimmiten kiinteä hinta koko sopimuskauden ajaksi. Se sopiikin erityisesti sinulle, joka haluat ennakoida sähkölaskusi suuruutta.\nMääräaikainen sähkösopimus sitoo sekä sähkönmyyjää että asiakasta. Sähkönmyyjä sitoutuu tarjoamaan samat ehdot koko sopimuskauden ajalle, ja asiakas sitoutuu samaan sopimukseen koko määräaikaiskaudeksi. Määräaikaisen sähkösopimuksen voi kuitenkin irtisanoa, jos muutat pois asunnosta. Irtisanomisaika on kaksi viikkoa.\nKun määräaikainen sähkösopimuksesi on päättymässä, saat yleensä hyvissä ajoin tarjouksen uudesta sopimuksesta. Jos et ole tehnyt uutta sopimusta ennen sopimuksen päättymistä, astuu voimaan toistaiseksi voimassa oleva sähkösopimus. Sähköt eivät siis katkea, vaikka unohtaisit uusia sopimuksesi.\nTutustu määräaikaisiin sopimuksiimme\nSähköä aina ajankohtaiseen hintaan\nTuntispot-sähkösopimuksessa sähkön hinta vaihtelee tunneittain Nord Pool -sähköpörssin hintojen mukaisesti. Sopimus sopii erityisesti pieniin asuntoihin sekä sinulle, joka olet kiinnostunut sähkön hintojen seuraamisesta.\nSäästä siirtämällä sähkönkulutustasi edullisimmille tunneille


Maailman helpoin vaahteranlehtikranssi | Puutalobaby\nMaailman helpoin vaahteranlehtikranssi\nPosted on 27.9.2021\nViime syksynä ajattelin tehdä syyskranssin vaahteranlehdistä.\nTänä syksynä ajattelin tehdä syyskranssin vaahteranlehdistä ja googlasin ohjeen.\nTee sitä tätä tuota väkerrä liimapyssyile puno käytä pajupohjaa ÄÄÄÄÄÄÄÄH.\nJaiks äkkiä google kiinni!\nMä teen nyt vaan NÄIN.\nKerätiin siis lasten kanssa maasta korillinen vaahteranlehtiä.\nSitten otin rautalankaa ja aloin vaan työntää vaahteranlehtiä siitä läpi niin kuin helminauhaa punoisin. Naps vaan läpi aina lehdestä, ja katsotaan, mitä tulee.\nAlku ainakin näytti tosi hyvältä.\nMutta tuleeko tästä pyöreä kranssi vai vaahteranlehtikoristemato?\nHomman saaminen pyöreäksi siis vähän epäilytti, ja kranssin rinkulaksi sitomiseen kutsuin paikalle Joelin apukädet. Ihan vaan siis söhräistiin se rautalanka kiekuraksi näin:\nJa siis – täääääh, miten voi olla – tästähän tuli ihan mieletön!\nJos harrastaisi joitain syksyisiä päivällisjuhlia, tämähän voisi olla vaikka huikea pöytäkoriste! Tai jos harrastaisi kynttilöitä, näen tässä kynttilän ornamentin!\n(ja akuutin tulipalovaaran)\nKoska kranssi on vain yksinkertaisen ohuen rautalangan varassa, se pitää tietysti ripustaa useammasta kohdasta – muuten kranssipyörylästä tulee todennäköisesti hyvin pian kranssilöpsähdys.\nMutta meillä on jo entuudestaan ovessa kolmen kiinnitysnaulan kokonaisuus: yksi ylhäällä ja yhdet molemmilla sivuilla. Kranssi pingottui tosi nätisti niihin.\nLopuksi napsin vielä jonkun verran noita lehtien kantoja pois. Kannat itse asiassa kääntyivätkin hassusti yläosassa taakse, sillä kantoja oli vain kranssin alaosassa. Ja sehän olikin just hauska niin!\nMuutaman eteenpäin sojottavan napsin pois – mutta halutessaan voisi vaikka leikellä kaikki nuo kannat pois.\nVäitän, että tämä on ehkä maailman helpoin tapa tehdä syksyinen ovikranssi. Jos osaa pujotella helmiä nauhaan osaa tehdä tämän!\nPäälle voisi ilmeisesti suihkutella hiuslakkaa, mutta sellaista meillä ei ole. Pysyy siis todennäköisesti hetken hyvänä, ja toivottavasti sen jälkeen kulahtaa jotenkin kauniilla tavalla.\nOlettekos jo kokeilleet tällaisia? Suosittelen, tää oli todellinen tumpeloaskartelijan helppoushelmi!\nPS. Meillähän on edelleen viime joulun kranssit tallella. Olkkarin kakluunin kranssi on edelleen (haalistumatta) ihan paikoillaan. Ulko-oven kranssi on sentään nostettu ovesta pois (joskus kesällä), mutta jemmattu siihen portaiden alle. Sitä kun voi ehkä jatkokäyttää jotenkin, haha.\nTuorein jumppaihastus: barre\nLapsi tanssii (video)\nOravanpyörässä oravaperhe: Synnytys, joka päätyi sektioon\nKirmi: Synnytys, joka päätyi sektioon


Marja-Leenan blogi - Kaikenlaista elävästä elämästä: Sunnuntai-iltapäivä\n3.8.08 Pilvistä, lämpöä ulkona noin 14 astetta (tietokoneen Vantaalta ilmoittama). sisällä meillä ehkä 24-25 astetta, joka on normaali lämpötila kesät talvet. Olemmekin sisällä aina aikalailla helleasussa. Usein moinen kuumuus harmittaa, välillä se on mukavakin asia.\nEn malta olla nyt siteeraamatta kahta uutista tähän kokonaisuudessaan.\nOhjelma laskee lintuja laulun perusteella\n1.8. klo 07:43 Bonnin yliopistossa kehitetty ohjelmisto auttaa selvittämään lintujen määrän kuuntelemalla niiden laulua.\nLintupopulaatioiden tarkan koostumuksen määrittäminen on hidasta ja aikaavievää puuhaa. Bonnin yliopistossa kehitetty ohjelmisto analysoi lintujen elinpiiristä tehtyjä äänitteitä ja kertoo sen perusteella, montako eläintä alueella asuu.\nTallenteet on voitu kerätä jopa usean kuukauden mittaan, jonka jälkeen ohjelma erottelee siitä eri lajien laulut ja niiden toistotiheyden. Ympäristön häiriöäänistä huolimatta ohjelmiston tunnistustarkkuus on yli 90 prosenttia. Näin saadaan hyvinkin tarkkaa tietoa lintujen määrästä alueella, mikä auttaa pesintäalueiden suojelemista miettiviä tutkijoita."\nOhjelma laskee lintuja\n"Kauppaa prosessoriaan valmistajille\nAudience parantaisi matkapuhelimia matkimalla ihmisen kuuloa\n2.8. klo 11:37 Audience Voice Processor vähentää melua analysoimalla äänen samalla tavalla kuin ihmisen kuulo.\nAudience Voice Processor on matkapuhelimiin ja muihin viestintälaitteisiin tarkoitettu prosessori, joka parantaa äänenlaatua erottelemalla melun lähteet ihmisen kuulon tapaan.\nJärjestelmä erottelee äänilähteet muun muassa niiden äänenkorkeuden, fyysisen sijainnin ja muiden piirteiden perusteella. Se seuraa eri äänilähteitä jatkuvasti ja osaa priorisoida ihmisäänen muita tärkeämmäksi. Yhtiö on myynyt tekniikkaansa ainakin NTT Docomolle, joka käyttää sitä Sharp SH705iII -puhelimessa."\nTämänkin jutun kirjoitti Olli Sulopuisto\nJutut: matkapuhelimet, sunnuntai, tiede\nSyksy jo elokuussa?\nTaideterapiaa, askartelua saunomista ja väsymystä\nKylmänä elokuun aamuna\nShirley Temple -elokuvista, elokuvan historiasta j...\nJasminen Lastenklinikalla ja kotona tekemiä töitä\nSitä sun tätä elämän arvoista, työmoraalista ja mu...\nMaanantai Lastenklinikalla jälleen\nRauhallinen lauantai-ilta 9.8.08\nSudokuista, laihduttamisesta, lääkkeistä ja läppär...


Myydään Omakotitalo, Yli 5 huonetta - Oulu, Jääli, Juolukkatie 8 - Etuovi.com 674416\nOmakotitalo | Oh, k, 4mh, parvi, aula, sa, kh, khh, wc, vh, et, tk\nJuolukkatie 8, Jääli, Oulu\nErittäin hyvällä paikalla palvelujen vieressä tilava ja erittäin hyväkuntoinen talo, jossa on tilaa asua ja harrastaa. Valm. 1997 ja laajennus (28 m2 parvitila) 2009. Oma tontti 1140 m2 ja varaava lattialämmitys. Päärak. yht. lämpöeristetty autotalli ja lämmin varasto. Talosta on pidetty hyvää huolta, pintoja ja laitteistoa uusittu vuosien varrella. Olisiko tämä sinun perheesi uusi koti, tutustu !\nJuolukkatie 8, 90940 JÄÄLI\nOh, k, 4mh, parvi, aula, sa, kh, khh, wc, vh, et, tk\n615,00 € / vuosi\nKiinteistövero: ollut noin 615 €/vuosi Sähkö ja vesi kulutuksen mukaan. Varainsiirtovero 4 % kauppahinnasta maksaa ostaja (ei ensiasunnon ostaja). Valokuitumaksu noin 30 €/kk.\nMuut lisätiedot: Erittäin hyväkuntoinen ja tilava omakotitalo, johon on vuonna 2009 tehty laajennus, tällöin rakennettu tilava n. 28 m2:n parvitila, jonka voi tarvittaessa jakaa kahdeksi makuuhuoneeksi väliseinällä, parvitilassa keskikorkeus yli kaksi metriä ja siellä on viistokatot. Tilava n. 6,4 m2:n vaatehuone, josta kulku käyttöullakolle. Erinomainen sijainti palvelujen lähellä, sopii mainiosti lapsiperheelle (Laivakankaan kouluun ja päiväkotiin puiston läpi matkaa noin 300 metriä, koulussa on luokat 1-9, Jäälin kauppa noin 1,8 km, uintipaikka ja valaistu kuntorata vieressä). Tässä talossa on tilaa asua ja harrastaa, TUTUSTU !\nRakennuksen ulkopuolen puuosat on maalattu kesällä 2020. Kylpyhuoneen lattian laattasaumauksia korjattu kesällä 2020, tätä oli suositeltu kuntotarkastuksessa. Myös kuntotarkastuksessa mainitun tummuneen laudan pää korjattu sekä myös jiirikohdan tiiveyden tarkistus suosituksen mukaisesti, jiirin tiiveys on tarkisettu ja varmistettu. Vesikaton rikkoutuneita tiiliä on uusittu kuntotarkastuksen mukaisesti.\nSähkö. Olohuoneessa varaava takka. Lämminvesivaraajan merkki on Jäspi ja se on uusittu vuonna 2009.\nRakennusmateriaali: Puu. Puurunko ja lautaverhous.\nPintamateriaali: Keittiö: laattalattia, seinät maali, maalikatto. Olohuone: parkettilattia, seinät tapetti, panelikatto. Makuuhuone 1: laminaattilattia, seinät tapetti, panelikatto. Makuuhuone 2: laminaattilattia, seinät maali, panelikatto. Makuuhuone 3: laminaattilattia, seinät maali, panelikatto. Kodinhoitohuone: laattalattia, seinät struktuurimaali, panelikatto. Sauna: laattalattia, seinät paneli, panelikatto. Kylpyhuone: laattalattia, seinä laatta, panelikatto. Eteinen: laattalattia, seinät tapetti, panelikatto. Wc: laattalattia, seinät laatta, panelikatto. Makuuhuone 4: laminaattilattia, seinät tapetti, maalikatto. Parvi: mäntylautalattia, seinät maali, panelikatto. Aula: laattalattia, seinät levy, panelikatto.\nJääkaappi, pakastekaappi, keraaminen liesi 60 cm leveä, liesituuletin, astianpesukone, kaapistot mdf-pintaiset ovet ja väri minttu, kiinteät valaisimet, pöytätasojen materiaali koivupuutyötasot.\nSauna ikkunallinen ja saunassa kuituvalot, sähkökiuas kivitornikiuas, kylpyhuone remontoitu vuonna 2004 ja kh:ssa halogenivalot, erillinen wc remontoitu vuonna 2004 ja wc ikkunallinen, suihku, suihkuseinä muurattu ja laatoitettu suihkuseinä, peilit kh:ssa, kaapit, allaskaappi wc:ssä, pesukoneliitäntä khh:ssa, lattialämmitys kauttaaltaan varaava, parvella sähköpatterit, kiinteät valaisimet. Sauna lauteet ja panelointi uusittu 6/2019, saunan laattalattia uusittu vuonna 2002. Kylpyhuone on remontoitu vuonna 2004 ja kylpyhuoneessa on poreammevaraus. Kodinhoitohuoneesta oma uloskäynti.\nKokonaisrakennusoikeus 228,0 m2\nPäärakennuksen yhteydessä lämpöeristetty n. 21 m2:n autotalli ja lämmin n. 4 m2:n varasto\nHei! Haluaisin lisätietoja kohteesta: Juolukkatie 8, Jääli, Oulu (https://www.etuovi.com/kohde/674416)


REVOLUTION: Gylichin Turku\nTänään 17-12 tulee kuluneeksi tasavuosia siitä, kun Turkuun päätettiin suurpalon jälkeen palkata oma kaupunginarkkitehti valvomaan uuden Turun syntyä. Maistraatti päätti 17. joulukuuta istunnossaan vuonna 1828 porvariston suostumuksella toimen vuosipalkaksi peräti 300 hopearuplaa, joten hakijoiltakin oli syytä odottaa laadukkuutta.\nJohan Tillbergin kartta Turun kaupungista vuodelta 1808. Turun palossa 1827 tuhoutuneet korttelit on väritetty harmaalla.\nTurun palon aikaan 1827 kaupungilla ei ollut omaa kaupunginarkkitehtia. Nyt tarvittiin ammattimiestä, joka auttaisi viranomaisia, laatisi kaupungin omien rakennusten piirustukset ja tarkastaisi yksityisten tontinomistajien talojen suunnitelmat, kun kaupunki nyt oli rakennettava kokonaan uudelleen.\nVuonna 1810 Turussa aloitti toimintansa valtakunnallinen intendentinkonttori. Konttorin tehtävänä oli hoitaa aiemmin Tukholmasta käsin hoidettuja rakentamisasioita.\nCharles Bassi nimitettiin konttorin johtajaksi intendentin virkaan. Konduktööriksi tuli Suomessa syntynyt mutta Ruotsissa opiskellut Anton Wilhelm Arppe (1789–1862). Seuraavana vuonna konttori sai virallisen aseman. Konttori sijaitsi aluksi Turussa, mutta muutti vuonna 1821 Helsinkiin.\nMerkittävä pettymys Bassille oli se, kun hänen laatimansa yliopiston tähtitornin piirustukset hylättiin vuonna 1816. Tehtävä annettiin Carl Ludvig Engelille. Lisäksi Bassin elämää synkensi vakava sairaus vuodesta 1819 lähtien.\nBassi ei myöskään alkuunkaan viihtynyt Helsingissä, jossa hän joutui olemaan Engelin varjossa. Hän erosikin intendentinvirastaan vuonna 1824 ja palasi Turkuun. Täällä hän myös kuoli 68 vuoden iässä vuonna 1840.\nTurun kaupunginarkkitehdin toimeen ilmoittautui neljä hakijaa; tullijohtokunnan kamarikirjuri Carl Adam Lindgren, hovioikeudennotaari Carl Christian (Charles) Johnsson, kauppias Pehr Johan Gylich sekä Tukholman linnan rakennusmestari Theodor Edberg.\nKun Edberg oli jättänyt hakemuksensa määräajan jälkeen, eivätkä Lindgren ja Johnsson oikein täyttäneet pätevyysvaatimuksia, päätti Turun maistraatti valita Peter Gylichin kaupunginarkkitehdiksi. Hän oli sentään liittänyt hakemukseensa intendenttikonttorin todistuksen tiedoistaan ja taidoistaan rakennusalalla.\nPehr Johan Gylich (1786 Borås, Ruotsi – 3. lokakuuta 1875 Turku) oli syntyperältään ruotsalainen kauppias, upseeri ja arkkitehti. Hänen hautansa löytyy Turun vanhalta hautausmaalta - V.4.5.7.86.\nPinellan alapuolella oleva jokirannan doorilainen pylväikkö on Gylichin käsialaa vuodelta 1836. Pylväikkö on Pinellan vanhin osa, mutta alun perin sen tilat palvelivat merimiesten ja kalastajien tarpeita. Myös Turun tuomiokirkon nykyiset leveät portaat ovat Gylichin suunnittelemat. Samoin Turun vanhan raatihuoneen muutostyöt, Hjeltin talo tuossa Vanhan Suurtorin laidalla, kuten myös kuvassa näkyvä Turun katedraalikoulu ja Vartiovuoren reunalta löytyvä Suomen Talousseuran talo.\nAurajokirannassa käytetty doorilainen pylväsjärjestelmä on vanhin klassisista järjestelmistä. Doorilaisissa pylväissä ei ole jalustaa, vaan ne kohoavat suoraan alustalta eli stylobaatilta. Pylvään varressa on 16–20 pystysuuntaista uurretta eli kanneluuria, ja pylväs kapenee ylöspäin. Doorilainen tyyli on yksi kolmesta klassisesta pylväsjärjestelmästä, jotka kehittyivät antiikin Kreikassa. Kaksi muuta ovat joonialainen ja korinttilainen. Pylväsjärjestelmiin kuuluu pylväiden lisäksi myös palkisto.\nPietarilaista empiretyyliä Turussa edustaa Gylichin suunnittelema Vanhan Suurtorin laidalla sijaitseva kaupunkipalatsi, Hjeltin talo vuodelta 1830.\nPeter Gylich asettui vuonna 1812 Turkuun ja toimi Turun palon jälkeen vuodesta 1829 vuoteen 1859 Turun kaupunginarkkitehtina. Hänen suunnittelemansa rakennukset edustivat tyylisuunnaltaan empireä.\nTorinlaidan teatteritalon ovat suunnitelleet Pehr Johan Gylich ja Carl Ludvig Engel. Turun kaupunginteatterin näyttelijä Jukka Aaltonen on juuri valittu Åbo svenska teaterin uudeksi johtajaksi ensi vuoden elokuun alusta lähtien.\nTurussa 17-12 2015


Opettajien määrä kuntavaaliehdokkaina pudonnut – "Moni kokenut leikkaukset ylivoimaisina" - MTVuutiset.fi\nOpettajien määrä kuntavaaliehdokkaina pudonnut – "Moni kokenut leikkaukset ylivoimaisina"\nOpetusalan Ammattijärjestö OAJ:n koulutusjohtaja Heljä Misukka sanoo, että moni valtuustossa istuva opettaja on kokenut koulutusleikkaukset hankalana.\nJulkaistu 03.04.2017 03:00\nKuntavaaleissa näyttäisi sote-uudistuksen ansiosta tai siitä riippumatta olevan jopa enemmän sosiaali- ja terveydenhuollon edustajia ehdolla. Samalla ehdolla olevien opettajien määrä näyttäisi pudonneen, vaikka koulutuksesta ja kasvatuksesta on tulossa kesken valtuustokauden kuntien merkittävin tehtävä.\n– Kun saa palautetta, että miksi ei tee valtuustossa mitään ja samalla itse kokee ettei pysty leikkauksiin vaikuttamaan, niin on ristiriitaista olla päättäjänä. Se voi olla vaikuttanut, kun jotkut kokevat olevansa tosi loppu, Misukka sanoo.\nHänen mukaansa valtuustoissa opettajia on samaan aikaan syytetty oman edun ajamisesta, eikä asiantuntemusta ole aina otettu huomioon.\nKuntavaalien ehdokkaiden titteleistä löytyy sana opettaja noin 1700 kertaa, mikä on noin neljännes vähemmän kuin vuoden 2012 vaaleissa. Lastentarhanopettajan on tittelikseen ilmoittanut noin kolmannes harvempi kuin edellisissä vaaleissa.\nLukuihin pitää suhtautua varauksella, koska ehdokkaat saavat itse ilmoittaa tittelinsä, mikä voi tarkoittaa esimerkiksi koulutusta, ammattia tai eläköitymistä edeltänyttä ammattia. Lisäksi kirjoitusvirheet ja erilaiset kirjoitusasut vaikeuttavat vertailua. Vuonna 2012 ehdolla oli yli 2300 OAJ:n jäsentä, mutta nyt tarkkaa lukua ei ole vielä saatavilla.\nKuntavaalien kokonaisehdokasmäärä on pudonnut noin kymmeneksellä ja nyt listoilla on noin 33600 ehdokasta.\nSoteen voi vielä vaikuttaa\nSote-uudistus tuntuu vain lisäävän sosiaali- ja terveydenhuollon työntekijöiden halua valtuustoihin, joiden on määrä menettää sote-valtansa maakunnille kesken valtuustokauden.\nSana sairaanhoitaja löytyy noin tuhannen ehdokkaan tittelistä, mikä on hieman enemmän kuin edellisissä kuntavaaleissa. Myös terveydenhoitajaksi ilmoittautuu useampi. Perushoitajaksi tai lähihoitajaksi itseään kutsuu yli tuhat, mikä on noin viidennes enemmän kuin viime vaaleissa. Sosiaalityöntekijöitä listoilta löytyy hieman vähemmän kuin vuonna 2012.\n– Varmaan sote-muutos vaikuttaa aktiivisuuteen. Nyt asiaan voi viedä vaikuttaa, kun rakentaminen alkaa vasta heinäkuussa, ja muutoksen sisältöön ja toimintatapoihin pystyy silloin vaikuttamaan, sanoo sosiaali- ja terveysalan ammattijärjestö Tehyn puheenjohtaja Rauno Vesivalo.\nHän muistuttaa, että sote-uudistuksen on määrä tulla voimaan vasta vuoden 2019 alusta. Lähi- ja perushoitajien liiton SuPerin puheenjohtaja Silja Paavola sanoo, että liiton jäsenet ovat selkeästi aktivoituneet.\n– Olemme aiemmin kehottaneet äänestämään. Olen ollut hämmästynyt, että innostus ehdolle on ollut näin suurta, Paavola sanoo.\nViimeiselle viikolle ennen vaaleja liittojen edustajilla on vielä muutama toive vaalikeskusteluihin. OAJ:n Misukka on ollut tyytyväinen keskusteluun varhaiskasvatuksesta, opetuksesta ja homekouluista, mutta haluaisi ehdokkaiden keskustelevan kuntien vastuulla olevista lukioista. Tehyn Vesivalo haluaisi keskustelua vanhustenhoidosta. SuPerin Paavolalla on yksi viesti ehdokkaille.\n– Poliitikon pitää muistaa, että vaikka soten ulkoistaisi, poliittista vastuutaan ei voi ulkoistaa, Paavola sanoo.


Kynsilakan taikaa: Hämeenlinnan kynsimiitti osa 1\nHämeenlinnan kynsimiitti osa 1\nHeiiii pitkästä aikaa! Tässä blogihiljaisuuden aikana oon muun muassa kerennyt tapaamaan muita kynsifriikkejä Hämeenlinnassa. Tapaaminen meillä oli jo 15.9, mutta nyt vasta kerkeen kirjoittelemaan tästä.\nMeijän ruokavastaavat teki ihan älyttömän hyvää työtä. Meillä oli paljon kaikkia ihania herkkuja tarjolla, mun ehdottomaksi suosikiksi nousi nuo suklaa-lakumuffinit mikä ei tainut jäädä epäselväksi kenellekkään paikallaolijalle. ;)\nJokainen sai kotiin vietäväksi lahjapussukan, josta löytyi vaikka mitä kivaa. Postausta miitistä saaduista tuotteista on luvassa myöhemmin. Tällä postaustahdilla siis ehkä kuukauden päästä. :D\n+++ Lisäksi blogi ehti täyttää vuosiakin tässä syyskuun alussa, kokonainen vuosi ja vähän päälle on siis kirjoiteltu. Aikas mahtavaa! Kiitos teille ihanat lukijat. :)\n2.10 lisättyä: Kaikki kuvat eivät ole itse otettuja. Kiitokset siis Kirsille, Miralle, Saralle ja Heidille kuvista.\nLähettänyt jjohanna klo 22.24\nSaraCupCakez 1. lokakuuta 2013 klo 10.50\nPaljon onnea vähän yli yksivuotiaalle blogille! :3\nOli kiva nähdä miitissä! ^__^\njjohanna 2. lokakuuta 2013 klo 11.09\nKiitos paljon :) Todellakin oli, pitää laittaa uus tapaaminen jo harkintaan ;)\neekku 1. lokakuuta 2013 klo 10.55\nOnnea 1 vuotiselle blogille ja kiva miitti\njjohanna 2. lokakuuta 2013 klo 11.10\nkiitos :) oli kyllä tosi onnistunut miitti meillä


Upotettavat LED pyöreä muoto teetä valot, täydellinen liekki vapaa Spooky Halloween kurpitsat | Fruugo FI\nUpotettavat LED pyöreä muoto teetä valot, täydellinen liekki vapaa Spooky Halloween kurpitsat\nKoko: 1 x valon Pakkaus 10 valot\nNämä älykkäät led-valot ovat täysin upotettavat ja vedenpitävät, joten ne sopivat spooky Halloween -kurpitsaan, keskikappaleisiin, juhliin ja juhliin. LED-valo on helppo päälle/pois-toiminto kiertämällä yläosaa ja siinä on jo asennetut paristot. - Valon mitat: korkeus 25mm, halkaisija 30mm. - 8 väriä joista valita. - Flame Free and Safe vaihtoehto todellisille kynttilöille. - Uudelleenkäytettäviä: Valoja voidaan käyttää useita kertoja vaihdettavan akun käyttöiän ajan. - Täysin vedenpitävä. Voidaan käyttää Aqua Crystalin laajenevien vesikiteiden kanssa. - Täydellinen häät keskustakappaleille ja juhlille. - Jokainen valo toimii 2 x CR2032-akuilla, jotka mahdollistavat noin 48 tuntia valoa. Ei sovellu lapsille. Ei-ruoka turvallinen. Älä käytä kuluvien nesteiden tai elintarvikkeiden kanssa.


denim | Outi Les Pyy\nDIY-bloggaajakollegani Geneva Ausseista teki ohjeen aivan ihanille farkkushortseille. Ne on peitetty edestä paljettikankaalla. Ohjeet ja valokuvat täällä.\nTsekkaa englanninkielinen DIY muotiblogini osoitteessa www.outsapop.com.\nKuvat: A Pair And A Spare.\nWritten by outilespyy 2 Comments Posted in DIY, Tyyli\tTagged with denim, DIY, kustomoitu, ohjeet, paljetit, vaatteet\nToinen magee DIY idea minkä bongasin tänään Free Peoplen sivuilta on Bali Flare farkut. Kauempaa katsottuna ne näyttävät kirjailluilta tai niititetyiltä, mutta nettikaupan lähikuva paljastaa niiden olevan pilkulliset! Hippiflare ei ole ihan meikäläisen lempimalli farkuissa, mutta voisin hyvin kuvitella tämän painantatekniikan näyttävän aika upealta missä farkkumallissa tahansa. Suunnittelisin ensin kuvion paperille ja sitten hahmottelisin sen kevyesti lyijykynällä (lähtee pesussa pois) farkun pintaan. Alueet täytetään sitten töpöttämällä kangasväriä vanupuikolla. Jos valkoiset pilkut tuntuvat liian näkyviltä, vaihtaisin painovärin valkoisesta vaaleaan harmaaseen tai hopeaan. Tai esim. kokeilla tummansinistä todella vaaleisiin farkkuihin. Värisävy kannattaa testata ensin johonkin denimtilkulle ennen kun painaa farkut. Ja meneehän koko farkkujen käsittelyyn hetki jos toinenkin, mutta tiedän kokemuksesta että tämän tyyppinen kankaanpainanta on sangen terapeuttista. Pakko kokeilla ennen kesää vaaleisiin farkkuihin!\nKuvat: Free People ja Pinterest.\nWritten by outilespyy 4 Comments Posted in DIY, Inspiraatio\tTagged with denim, DIY, farkut, inspiraatio, kankaanpaino\nMyrskylintu (Engl. thunderbird) on yksi tämän hetken trendikkäimmistä kuvioista. Amerikan alkuperäiskansoille sillä on monta merkitystä. Sillä on kuvattu mm. sotaa, voittoa, voimaa, muutosta ja valtaa. Kuvioita voi piirtää esim. tekstiilitusseilla vaatteisiin tai maalata nahkaan. Yksi suosikeistani on kuitenkin nämä Etsystä löytämäni farkkutakit, missä kuvio on niititetty takin selkään. Niittien kiinnittäminen ei ole ehkä sitä nopeinta hommaa, mutta lopputulos varmasti vaivan arvoinen. Ajatelkaapa nyt miltä tämä näyttäisi nahkatakin selässä?\nKuvat: The Feather Junkie / Etsy\nWritten by outilespyy Leave a comment Posted in Inspiraatio\tTagged with denim, DIY, etsy, metalli, niitit, thunderbird\nInspiraatiota vaikka siililtä\nLaukun olkaimen uusi muoto on piikikäs. Inspiraatio haettu siililtä (koska ne ovat rokkaavasta ulkomuodostaan huolimatta ihania ja kilttejä eläimiä) ja piikit tilattu netistä. Nahkaa saa kirpparilta kun ostaa vanhan nahkavyön ja leikkaa siitä sopivan palan. Piikit kiinnitetään ruuveilla ja niitä varten on vyöhön tehtävä ensi pieni reikä. Itse käytän tähän paperiveistä. Nahkapalan päihin tehdään myös pienet reiät, jotta ne voi kiinnittää ketjujen päihin, joko ompelemalla käsin tai avaamalla lenkin pää ja sujauttamalla se nahkapalan reikään. Tilaa piikit netistä. Kuva: rotten-envy / cherrywhore, outilespyy.\nSeuraavien DIY-projektien listalla on liukuvärjätyt farkut. Tarvitset niitä varten Dylonin käsivärejä, ison muoviastian ja suolaa. Jos haluat etsiä lisää inspis-kuvia tai tutoriaaleja aiheesta Englanniksi, käytä hakusanoina “hombre dye fashion”. Kuvahaku Googlessa on minusta parempi kuin perushaku. Kuva: search-tb, outilespyy.\nTämä t-paita on kustomoitu leikkaamalla hihat pois ja tekemällä helmaan pystysuoria leikkauksia noin 1,5 cm välein. Tupackin hymy ehkä lähti mutta paita on entistä hienompi! Kuva: 4-n-g-l-e-s / eduardoguzman-18, outilespyy\nPaitiksen hihasta vois korvata osan pitsillä. Naisellisempi, viileämpi ja kesäisempi versio miesten kauluspaidasta. Kuva: 4-n-g-l-e-s\nWritten by outilespyy Leave a comment Posted in DIY, Inspiraatio\tTagged with denim, DIY, farkut, fashion, inspiraatio, muoti, niitit, pitsi, värjäys


Ytimessä: Maija Arelalle värit ovat elämäntapa - Fab\nPitkän tekstiiliuran tehnyt Maija Arela ei ole 70-vuotiaana vielä valmis lopettamaan.\nTekstiili- ja muotialan konkarille, Maija Arelalle, värit ovat läsnä koko ajan. Jonkun mielestä Maija Arelan värien käyttö voi mennä jopa äärimmäisyyksiin, kun hän valitsee asun, joka sopii päivän tunnelman sävyihin. Se ei häntä haittaa. Värit ovat kantava tekijä myös nykyisessä, Arelan nimeä kantavassa yrityksessä.\nVuonna 2006 Maija Arela koki saaneensa tarpeeksi painokuoseista. Maailma oli muuttunut, ja hän kaipasi jotain uutta, jotain omaa, jotain kestävää.\nMaija Arela jakaa oppejaan matkan varrelta.\nMikä on luovuusprosessisi väreihin?\nLuovuusprosessi vaihtelee sen mukaan mitä olen tekemässä. Intercolor-värineuvostossa luovuus lähtee liikkeelle sovitusta teemasta, kuten eräänä vuonna ollut Human Scale -teema. Vaatemallistoa tehdessä lähtökohdat ovat myös muotokielessä. Värit ovat kaikkialla, ja väri ei koskaan ole yksin, vaan se käy vuoropuhelua muiden värien kanssa. Väriin vaikuttavat valo, materiaali ja struktuuri sekä nykyisin myös se, miten väri näkyy screenillä.\nVaatteemme tuovat käyttäjälleen iloa ja niissä on hyvä olla. Hyvä laatu, värit ja vaatteessa liikkumisen helppous on meille tärkeää. Mallistomme on väljää, oversize-mitoitettua, ja neuletuote muotoutuu ja kasvaa käyttäjänsä päällä ja tulee näin omaksi. Ne sopivat siis hyvin monenlaisille vartaloille.\nPoikkeavat ja ennakkoluulottomat värit, joita ei yleensä ole totuttu näkemään kashmirtuotteissa. Yllättävää voi myös olla värjäämätön mallistomme.\n“Jos aloittaa suunnittelijapohjalta, olisi hyvä, että mukana olisi myös talousasiantuntija.”\nOhje, jonka antaisit aloittavalle yrittäjälle, joka on tulossa samalle alalle?\nPitää olla hyvä bisnesidea, tuotteen takana on seisottava ja on oltava ajatus siitä, että onko jutullesi asiakkaita. Se ei riitä, että itse tykkää tehdä jotain. Minä sain idean modernista kašmirmallistosta, jossa olisi kauniita, mielenkiintoisia värejä ja moderneja, inspiroivia muotoja. Jos aloittaa suunnittelijapohjalta, olisi hyvä, että mukana olisi myös talousasiantuntija. Talousosaaminen kun tuntuu koko ajan korostuvan.\nMikä on yrityksenne tulevaisuuden unelma?\nJos kaikki olisi mahdollista ja eikä mikään olisi esteenä, niin yrityksemme tuottaisi pienempiä tuotantoeriä paikallistuotantona sekä uniikkeja, käsityötä ja teollista tuotantoa yhdistäviä neuleita. Arkisempi unelma on hioa toiminnastamme timanttia, satsata vielä enemmän verkkokauppaan ja digitaalisuuteen, jota korona on kiihdyttänyt.\nEn ole vielä 70-vuotiaana valmis lopettamaan, vaikka kerran olin jo aikeissa. Aina tulee jotain uutta, ja haluan jatkaa työtäni ja leikkiä värien ja materiaalien parissa. Olen aina yrittänyt katsoa tulevaisuutta kohti ja koen siinä myös onnistuneeni.\nArela on erikoistunut minimalistisiin kašmirneuleisiin sekä tarjoaa vaatteidenhuoltopalvelun. Yritys on perustettu vuonna 2006. Sen keskeisinä henkilöinä toimivat toimitusjohtaja Maija Arela, pääsuunnittelija Anni Arela ja viestintäjohtaja Viivi Arela. Yritys työllistää 7 henkilöä. Arelan toimipisteet ovat Tampereella ja Helsingissä. Tuotteita myyvät myös Stockmann sekä noin kymmenen muuta jälleenmyyjää Suomessa ja ulkomailla.\nKuva: Timo Anttonen


Stressaanko minä? +Linkki Firstbeat-tarjoukseen – Stronger by Hanna | Lily\nSain juuri oman raporttini päivän stressikuormasta ja siitä palautumisesta. Hyvin mielenkiintoista! Äkkivilkaisulla voisi päätellä, että olen kova stressaamaan, ja hyvä nukkumaan. 🙂 Katsotaan kuitenkin tarkemmin, mistä on kyse. Nyt pääset kurkkaamaan minun päivääni minuutin tarkkuudella!\nJos tulit blogiin tarjouslinkin perässä, niin tässä se, ole hyvä. Suosittelen kuitenkin lukemaan mitä testissä selvisi. 🙂\nNo, miten sitten kokonaiskuva, poltanko kynttilää molemmista päistä? Vaaniiko burn out tai ylikunto? Alla olevasta kuvasta näkee, että voimavarat itseasiassa lisääntyivät kolmen mittauspäiväni aikana. Vaikka kaikki työpäiväni sisälsivät kohtuullisen määrän stressiä, (56/100 pistettä, kun ikäluokkani keskiarvo on 55 pistettä, matalampi arvo on siis sitä suurempi määrä stressiä), niin uneni palauttavuus oli 90/100 pistettä (ikäluokkani keskiarvo 59!!! ihmiset hei, NUKKUKAA!) ja liikunnasta saamani pisteet olivat 100/100 (keskiarvoa ei ilmoiteta). Näin ollen, kohtalaisen stressaavien päivien kuormitus pystytään kompensoimaan unella ja liikunnalla. Se mitä minä voisin parantaa, on ottaa rauhallisia hetkiä päiväsaikaan. Koitin kyllä, makoilin puoli tuntia illalla sohvalla toisena päivänä, mutta stressikäyrä sen kun piirsi käppyrää. 😀 Lapset siis hyörivät ympärillä niin ei siinä varsinaisesti mikään zen-fiilis ollut.\nJa ensimmäisen kaupallisen yhteistyön kunniaksi mulla on sulle Suomen halvin hinta Firstbeat-mittaukseen, 99e (hinnat vaihtelevat yleensä 179-225e). Osta tästä verkkokaupastamme, alennettuja mittauksia on rajoitettu määrä. Sinun ei tarvitse olla liikuntakeskuksemme jäsen, eikä edes paikkakuntalainen (siinä tapauksessa saat palautteen puhelimitse). Toki suosimme aina face to face-palautteita. 🙂 Tarjous voimassa joulukuun 2018 loppuun saakka.\nAvainsanat: #stressi #kuormitus #elämä #hyvinvointianalyysi #firstbeat #personal trainer #liikunta #palautuminen #työelämä #jaksaminen


Cow's wings: Missä olen hyvä?\nPiti olla positiivinen. En ollut. Positiivisuus ei ole koskaan oikein ollut mun juttu. Olisihan tämä voinut olla ihan piristävä postaus, mutta keksin vain yhden asian, jossa olen (vähän liiankin) hyvä. Olen hyvä syömään aivan liikaa kaikkea, varsinkin epäterveellisiä asioita. Huoh.\nTunnisteet: ihminen, minä, sarjakuva, tussit\nInka Helmi 9. kesäkuuta 2015 klo 0.42\nVoi ei oikeesti... Oon ihan sanaton! Aivan älyttömän ihana blogi! <3 Rakastuin tähä ulkoasuun, niin erillainen ja pirteä. Ja tietenkin ihania nuo sun piirrustuksetkin. Sä sait musta todellakin lukijan!:D\nSilja 9. kesäkuuta 2015 klo 7.48\nEikä, kiitos kauheesti! Mahtavaa että tykkäät, tuli hyvä mieli :3\ngaggisan 9. kesäkuuta 2015 klo 10.42\nNiih ja mikset pistänyt että olet hyvä piirtämään? Huoh mua niin ärsyttää kun ketään ei kehtaa myöntää olevansa todellakin jossakin asiassa hyvä. :c\nXD no mut voikumpa mäkin löytäsin edes jonkun asian jossa olen hyvä. T: negatiivinen ihminen\nSilja 9. kesäkuuta 2015 klo 12.17\nNo siinäkin koen olevani vaan melkein hyvä :c on niin paljon parempiakin olemassa niin en koskaan kehtaa sanoa olevani hyvä.\nPikkusade 20. kesäkuuta 2015 klo 0.33\nAina voit vedota siihen että on olemassa parempiakin... Muiden taidot ei kuitenkaan vähennä sinun taitojas :) Rakastan näkemystäsi ja töitäsi, rakasta sinäkin! <3 Saat olla ylpeä tuollaisesta taidosta.\nSilja 22. kesäkuuta 2015 klo 1.35\nVoi kiitos kovasti rohkasevista sanoista :'3 kiva että tykkäät!\nElina Kinnunen 9. kesäkuuta 2015 klo 14.26\nHaha en kestä Huippu! :DD Kyllä sä oot hyvä piirtämään ;) Ja tunnut hyvältä huumorityypiltä!! :D\nSilja 9. kesäkuuta 2015 klo 22.43\njasmind 23. kesäkuuta 2015 klo 13.28\nOlipa hauskasti tehty postaus! Oot kyllä tosi hyvä piirtämään, hieno taito, jota tosi harva osaa :)\nSilja 23. kesäkuuta 2015 klo 20.52\nKiitos! :3 kiva että oot sitä mieltä.\nPahat keksit ja niiden aiheuttama kriisi\nOnko Islannissa dinosauruksia?


Halvat lennot Entebbe - Bravofly\nHalvat lennot kohteeseen Entebbe, parhaat tarjoukset ja äkkilähdöt kohteeseen Entebbe\nLennot Helsinki Entebbe\nlentää 3. marraskuuta 2017 11. marraskuuta 2017\nLennot kohteeseen Entebbe\nJos etsit täydellisiä lentoja kohteeseen Entebbe, sinun tarvitsee vain verrata yli 400:n lentoyhtiön tarjouksia. Suosittelemmekin, että käytät hakusuodattamia parhaan lennon löytämiseksi kohteeseen Entebbe.\nJos taas etsit lentotarjouksia kohteeseen Entebbe, mutta et ole varma, milloin haluat lähteä, tarkastele hakusi tuloksia. Supertarjouslento kohteeseen Entebbe on hyvä syy lomapäivien pyytämiseen.\nLennon etsiminen Bravoflyllä kohteeseen Entebbe on todella helppoa. Riittää, että täytät hakukoneen kentät, ja näet välittömästi eri halpalentovaihtoehdot kohteeseen Entebbe.\nSinulla on täysi oikeus löytää sinulle parhaiten sopiva lento kohteeseen Entebbe! Lennon löytäminen turvallisesti ja parhaalla mahdollisella tavalla on meidän työtämme. Pakkaa matkatavarasi ja lennä kohteeseen Entebbe. Bravofly pitää huolen kaikesta muusta.\nlokakuuta n lennot kohteeseen Entebbe\nHelsinki - Entebbe\nElinkustannukset kohteessa Entebbe\nMcDonald's-ateria 4,63 €\nKuukausikortti 25,15 €\nYksisuuntainen lippu 0,46 €\nTaksin lähtöhinta (normaalikustannus) 2,31 €\n1 kesämekko kauppaketjussa (Zara, H&M,...) 14,07 €\n1 pari farkkuja (Levi's 501 tai vastaava) 12,34 €\nKeskimääräinen kuukausittainen käteen jäävä palkka (verojen jälkeinen netto) 173,51 €\nEdulliset lennot Suomi kaupungeista kohteeseen Entebbe.\nHalvat lennot Helsinki - Entebbe\nEdulliset lennot Suomi ulkopuolelta kohteeseen Entebbe\nHalvat lennot Dar Es Salaam - Entebbe\nLähdössä 10. lokakuuta 2017 ja palaamassa 11. lokakuuta 2017.\nHalvat lennot Karachi - Entebbe\nHalvat lennot Kilimanjaro - Entebbe\nLähdössä 23. syyskuuta 2017 ja palaamassa 24. syyskuuta 2017.\nHalvat lennot Mombasa - Entebbe\nHalvat lennot Nairobi - Entebbe\nHalvat lennot Tukholma - Entebbe\nLähdössä 20. lokakuuta 2017 ja palaamassa 26. lokakuuta 2017.\nHalvat lennot Tunis - Entebbe\nalkaen 571 €\nPää lentoyhteydet kohteesta Entebbe\nEntebbe - Tukholma\nSäätiedotus alueelle Entebbe\nSuosituimmat matkakohteet kohteesta Entebbe\nEntebbe - Tanzania\nEntebbe - Ruotsi\nEntebbe - Yhdistyneet arabiemiirikunnat\nEntebbe - Suomi


Ilmoituksen osoite: https://tyopaikat.oikotie.fi/tyopaikka/1338137\nEtsimme osaavaa, reipasta ja innostunutta hoitotyön ammattilaista, jolla on avoin suhtautuminen hoitotyöhön.\nToimistomme sijaitsee aivan Puistolan juna-aseman kupeessa. Asiakkaamme asuvat Töyrynummen, Tapanilan ja Fallkullan alueilla. Kuljemme välimatkat tilanteen mukaan autoilla, pyörillä, julkisilla liikennevälineillä ja jalan. Joukkoomme kuuluu 15 lähihoitajaa ja 3 sairaan-/terveydenhoitajaa, joista muodostamme vastuuhoitaja-alueet. Tiloissamme toimii 3 muuta lähipalvelualuetta ja toimimme myös muiden alueiden kanssa.\nLähihoitajana vastaat asiakkaidemme hoitamisesta yhdessä muun henkilökunnan kanssa. Työ on itsenäistä ja laaja-alaista hoivatyötä, muun muassa asiakkaan ruokailusta, hygieniasta ja lääkityksestä huolehtimista hoitosuunnitelman mukaan. Saat olla hoitosuunnitelman laatimisessa mukana ja opit asiakkaan hoitotarpeen arvioinnista mm. RAI arvioinnin avulla. Teemme tiivistä yhteistyötä eri toimijoiden ja yhteistyökumppaneiden kanssa asiakastarpeen mukaan. Perehdytämme sinut tehtävääsi!\nTyö on jaksotyötä sisältäen ilta ja viikonloppuvuoroja ja varallaoloa. Käytössämme on PegasosMukana järjestelmä, jonka avulla kirjaamme asiakkaan hoitotilanteet asiakkaan kotona. Syksyllä 2020 siirrymme Apotti järjestelmään, nyt on tilaisuus päästä järjestelmän oppimiseen jo alusta mukaan!\nKoeaikana: Lovelop ja kotihoidon sairaanhoidollisten luvat.


Tilkkuja, herkkuja ja langanpätkiä: Joulukalenterin 5. luukku: Tossut\nVillasukat kuulunee joululahjojen top-3:een. Eikä syyttä! Mummon tai äidin tekemät villasukat on parhautta; persoonalliset ja rakkaudella tehdyt. Jotenkin ne lämmittävätkin enemmän kuin omatekemät...\nVillasukkien kutominen pienenkin suvun tarpeisiin on tässä vaiheessa vuotta ehkä liitoiteltu haave, joten tässä mainio kakkosvaihtoehto: kotitossut! Tämä pari syntyi paksusta villalangasta muutamassa tunnissa.\nAlkuperäinen ohje ja idea näihin kotitossuihin tuli Jonna Hietalan ihanasta Kerällä-kirjasta (WSOY 2013). Kirja on ehdoton suositus pukinkonttiin neuloville läheisille, mutta jos tossuinto iski ennen aattoa, niin melkolailla samanlainen ohje löytyy esimerkiksi Novitan sivuilta. Tossut sopii aloittelevallekin neulojalle.\nPerusharmaisiin tossuihin päätyi piristykseksi pienet punaiset ristipistot. Yksinkertaista, toimivaa.\nTossutehdas on toiminnassa!\nLähettänyt Veera klo 7.00\nTunnisteet: joulu, joulukalenteri, neulonta


Edellinen 1 10 12 13 14 15 16 17 18 19 20 21 template Seuraava\nJos asia olisi noin niin levyjen lisäämisessä ei olisi mitään järkeä kun ei sillä saavuttaisi muuta kuin suurempia inertiamassa levyjen muodossa. Tätä vasten olisi järjetöntä että esim. F1:n kytkimissä on useita levyjä päällekkäin.\nUseammalla levyllä saadaan pienempään tilaan tuota pinta-alaa kuin kasvattamalla levyn halkaisijaa. Kuten moottoripyörissä. Itsellä siis se ajatus että jos levyjä lisätään, myös paineasetelman jousia vahvistetaan.\nAjatellaan näin jos 100kg henkilö seisoo kahden päällekäin olevien kiekkojen päällä. Kiekkojen välissä oleva paine on tismalleen sama 100kg kuin alimmaisen ja maan välillä.\nVaikka kiekkoja lisättäisiin pintapaine pysyy aina samana vaikka materiaalien välinen pinta-ala kasvaa.\nLevyt on tosiaan LUKin 8090s, punnailin niin ne on 1.25kg kappale ja matsku on kevlar vaikka orgaaniselta näyttääkin. Luistattamalla paljon kevlaripinnan saa kyllä lasittumaan mutta tuohon saa kyllä tilalle orgaaniset tai sintterit jos maistuu pahalle.\n8090S with Kevlar is a material for very demanding applications such as high-performance sport, tuning and hard working conditions.\nSori, miun moka. Korjaan lausumaani. Bussipysäkillä.\nPintapaine ei muutu. Pinta-ala ei muutu. Voima ei katoa mihinkään.\nMeinasi aivot nyrjähtää kun rupesin liimaliitoksia autoa ajaessa simuloimaan - ne kun tavallaan ovat aika tuttuja. Tulin siihen käsitykseen että kaksi perättäin liimattua 600Nm liimapintaa kestää yhteensä 600Nm jollei liiman lujuutta muuteta. Jänisliima on vaihdettava epoksiksi.\nSe puusepän logiikalla.\nSähköasentajan logiikka taas kertoo että 10A sulake siirtää 100 Voltin jännitteellä 1000W tehoa eteenpäin. Jos sarjaan kytketään toinen sulake, tehonkesto ei muutu.\nJotta saataisiin 2000W siirrettyä pitää 10A sulakkeet kytkeä kaksi rinnan. Tai sitten jännite on tuplattava 200 Volttiin.\nKytkinhän on sulake? :-o Tässä tapauksessa sarjaan kytkettynä. 600Nm levy kestää 600Nm. Voimahan ei häviä? Joten jokaiseen liitospintaan kohdistuu 600Nm momentti.\nLiima ja jännite tässä vastaavat paineasetelmaa. Tuplataan paineasetelman aihettama voima, niin meillä on tuplatehon välittävä liitos???\nLämmöntuotto jakautuu sitten taas per levypinta. Lämpö tappaa levyn, tässä se saavutettu etu? Lämmöntuotto on siitten ilmeisesti jonkinasteinen 1/x jossa x on levyjen lukumäärä.\nMiusta tää tuplalevykytkin on brilliantti juttu vakio-osilla tehtynä.\nOlen pahoillani, yrittäkää kestää. :-) :-E\nTästä melkein voisi perustaa jo uuden ketjun monilevykytkimen toimintaperiaate...\nTuossa menee pieleen kun ajatellaan, että jos yksi liitos antaa periksi niin silloin alkaa heti luistamaan.\nKytkinlevyt ovat samassa akselissa kiinni ja vauhtipyörä sekä kytkinten välinen levy ovat paineasetelman kanssa yhtä.\nKun tiedetään, että paineasetelman voima (F) ei katoa mihinkään, vaikka kytkinlevyjä lisätään vaan vaikuttaa samalla voimalla jokaisen levyn läpi.\nJotta kuvassa näkyvä A levy saadaan luistamaan tarvitaan voimaa/vääntöä X verran riippuen pinta-alasta, kitkakertoimesta ja ylhäältä vaikuttavasta voimasta jne..\nMutta jos liikutetaan A ja B levyä samaan aikaan kuten monilevykytkimessä. Tarvitaan tuplamäärä voimaa, koska muuttujat ovat samat kummankin levyn kohdalla.\nWau! Kaikkea sitä oppii - ikinä kun ei monilevykytkintä ole tarvinnut nähdä, ajatusketju meni ihan väärille urille.\nVideo valaisi homman. :-)\nNii Romy ne 600Nm liimaliitokset ei oo peräkkäin, vaan rinnakkain, mutta joo, jos tuo video selvitti asian, niin sittenhän asia on kunnossa. Sä olit vetämässä sitä kytkinpakkaa irti vauhtipallosta, ku piti kiertää dampperin päästä pulttia momenttiavaimella, kässäri päällä ja vaihde silmässä.\nJoo ja ei. Mie en hahmottanut että jokaisen kitkaparin välissä oli tukipiste vauhtipyörään. Olisi Hammun kuvasta pitänyt nähdä se - tavallaan mie näinkin sen, mutta en sisäistänyt ja käsitin väärin. Keskenlentoinen ajatus oletti että kytkinakseli yltää vain uloimpaan pakkaan ja levyjen välissä oleva välilevy pyörii kytkinlevyjen mukana olematta mitenkään kytkettynä vauhtipyörän pyörimisnopeuteen. Kun sitten miulle lyötiin kuva ja video naaman eteen, niin se kertoi että hommahan on ihan selvä ja mie olin käsittänyt monilevypakan rakenteen aivan päin persettä.\nToi kaavan pii*kitkakerroin*paineasetelman paine*kytkinlevyn ulkohalkaisijan tulon jakaminen kahdeksalla ja kertomalla kitkapintojen määrä todellisella kitkapinnan pintaa-alalla aukeaa, mutta mie en nyt hahmota mistä toi kasi tempaistaan nimittäjän alle? :-) Avataan uusi aihe jos rupeaa rönsyilemään.\nViimeksi muokannut matrikkel; 6.10.2018, 17:55.\nYhtälössä on varmaan 8 kitkapintaa.\n"The area is pi*(r2^2 - r1^2), expressed using diameters that is pi*(d2^2 - d1^2)/4. It divided by 4 because r^2 = (d/2)^2 = d^2/4. The other 2 on the bottom must come from a simplification that assumes the net force on the friction area is applied at a distance of r1 = d1/2. That then gives Torque = Force * Distance = (Pressure * friction_coefficient * friction_area) * distance = (P*u*pi*(d2^2-d1^2)/4) * d1/2. Multiply those together and you get T = P*u*pi*(d2^2-d1^2)/8. This would be a conservative estimate of the torque because the actual net moment arm is somewhere between d1 and d2 (out closer to d2 than d1 due to the exponential increase in relative area out near d2). If you wanted to figure that out precisely you'd have to do some calculus to integrate the torque over the entire surface area. It would be a lot messier, and considering that it is an estimate do begin with (because P and friction coefficient are estimates) - probably not worth the effort.?"\nKaikenlaista on taas parsittu, enemmän tai vähemmän olemassaolevien osien viimeistelyä mutta alkaa toi näyttää jo joltain. Järjetön määrä aikaa menee kaikenlaisen pikku huuhaan kokoonpanoon ja suunnitteluun.\nÖljypohja alkaa olla valmis, ahtimen öljynpaluu pitää keksiä johonkin kohtaan. Arvelin että ton reikälevyn yläpuolella vois olla sen koti niin sillon tuskin monessakaan tilanteessa pääsee olemaan öljyä esteenä. Loiskelevyt ja luukut teoriassa pitää nyt öljyä mahdollisimman paljon imusihdillä kaasulla taikka jarrussa, ainakin veden kanssa läträtessä näytti kohtuu järkevältä. Rumathan ne on ku rullatuoli ja käytetyt osat on jotain rosterisaranoita motonetin hyllystä.\nImuilman lämpöanturille kolvasin kaasuläpän jälkeen jengaholkin, en tiiä kumpi parempi plenumissa vai tossa? Plenumissa on kyllä mahdollinen paikka sille jos haluaa testailla.\nEikös se ainakin teoriassa oo sitä paremassa paikassa, mitä lähempänä se on kantta. Toisaalta jos se on liian lähellä, niin sitten lämmön siirtymiset ynnä muu alkaa sotkea asioita. Toi kun on "pellistä" duunattu imusarja, se lämpenee varmaan aika kovasti. Ainakin AMW:n kotelo tuli porschen koneen kyljessä aivan helvetin kuumaksi, jos auto seisoi vähänkin pidempään esimerkiksi liikennevaloissa. Valusarja pysyi huomattavasti viileämpänän. Tää vehje ei tosin taida paljoa liikennevaloissa/ruuhkissa seistä :D\nTuosta imusarjan lämpeämisestä oli Maatsin kanssa puhetta vastikään. Nykyään alkanu yleistymään myös imusarjan kääriminen lämpökilpien sisään. Bitukoissa ainakin (v-koneissa varmaan yleistä) tuo imusarjan heatsoakkaaminen yleistä kun makaa lohkon välissä.\nMutta silloin kun mennään täyttä laukkaa, ei se ilma ehdi paljoa siellä imusarjassa kuumeta. Samoin se ilma jäähdyttää sitä kyllä. Tietty jos seisotaan kauan paikoillaan, ilma on kuumaa, mutta kun se alkaa liikkumaan se jäähtyy. Minä näkisin että sen eristäminen on aika turhaa.\nOnhan se noinkin juu. Se kääre saattaa jopa hidastaa sitä lämmön poistumista. Tavallisessa ajossa se jäähtyminen kesti yllättävän kauan tai ainakin anturin toipuminen heat soakista. Kahdet valot kun seisoi, oli lämmöt helposti jo päälle 45C ja kyllä sillä sai semmosta 60-70km/h nopeutta ajella jonkin aikaa, ennen kuin tippuivat kelin mukaiselle tasolle. Tuolloin mun anturi ei ollut edes imusarjassa, joka oli todella kuuma.\nTai ei sitä varmaan tarvii pakettiin kääriä. Meinasin tuosta MW-Steel:n taiteltavasta lämpösuoja levystä jos taittelis kilven siihen imusarjan väliin, ettei lämpö heijastu suoraan imusarjan "vatsaan".\nAinut missä itelläni tuo lämpöongelman on kyllä havainnut, on lentokentällä jonottelussa. Ei sitä kuivajäätäkään kehtaa ihan huvikseen konehuoneeseenkaan kylvää kun voi käydä liian raju viilennys...\nKilpatiimit tehtaan resursseilla ei tee asioita huvikseen. Tässä VW WRC.\nSe on sitten eri juttu mikä homman käytännön vaikutus on katuautoissa, jossa tyypillisesti on monta muutakin parantamisen paikkaa.\nMW steelillä tulee jonkunverran notkuttua niin siellä ukot laittaa hopeista avaruusteippiä ja kulliteippiä imareihin. Vähentää ainakin ulkoista heatsoakin mahdollisuutta mutta en tiiä sit paljonko se rajoittaa lämmön johtumista ulospäin. Uskosin ainakin et ne on sen testannu toimivaksi.\nKoteloi lämpökilvellä ja fööni puhaltamaan raikasta ilmaa imusarjan ja kotelon väliin jäävään ilmatilaan?\nJos imulämmöt on jossain järkevissä lukemissa niin vois ajatella että imusarja ei johda ulospäin mitään kun ulkopuolella on lähtökohtaisesti kuumempi kuin sisällä.\nHukkiksien putket tuli pökellettyä kasaan. Screameria en tähän tee, vaan porttien pörinät ohjataan putkeen.\nHarkitsitteko portin tekemistä suoraan ahtimen pakopesään? Se on ilmeisesti hyvinkin toimiva ratkaisu ja olisi selvinnyt vain yhdellä vikaantuvalla kohteella.\nToisaalta jos tarvitsee pesää vaihtaa, saa hitsailla taas... ahtojen ohjauksen tarkkuudelta / riittävyydeltään varmasti 2 pienempää parempi kuin yksi "suuri"?\nPuhammikko osu tässä naulan kantaan. Harvemmin muutenkaan noissa porteissa on mitään ongelmia ollut.\nJos tännekki välillä jotain. Sytkälaitteisto valmistui ja puolat löysi paikkansa abs pumpun vanhasta paikasta. AEMin suurtehopuolat ja msd johdot. Irtokamoista kasattuna johdot oli kalliimmat kun puolivalmis LS v8 setti niin laitoin sit sellasen ja painoin ylimääräset romut talteen. Pakosarjaan tuli paistettua EGT antureille paikat jotka meni yllättävän suoraan vaikka vaikka ihan kovin pitkää hetkeä ei mittailtu. Hukkaporttien putki tuli jatkettua downpipelle asti ja se sukeltaa yllättävän sujuvasti vetarin ali. Ehkä vähän lämpösuojausta suojakumille ettei tuu mitään komplikaatioita.\nHeitettiin noi hukkiksien ohjausletkut jotenki höhhölleen, kait ne tuollain välttää.


Lamborghini - Manclusive Suomi\nLamborghini esitteli tuoreen painoksen V10-moottorilla varustetusta Huracan urheiluautosta. Uusi Lamborghini Huracan EVO yhdistää Huracan Performante -erikoismalliin suorituskyvyn ja uuden sukupolven ajodynamiikan. Huracanin 5.2-litrainen vapaastihengittävä V10...\nLamborghini on esitellyt oman näkemyksensä katumaasturista. Tai ehkä pitäisi puhua ennemmin korotetun maavaran omaavasta urheiluautosta. Valmistajan mukaan Lamborghini Urus on ensimmäinen Super Sport Utility...\nItalian poliisille Lamborghini Huracan\nKun täällä meillä Liikkuva poliisi lakkautettiin kokonaan säästösyistä, niin Italiassa paikallinen Highway Patrol kurvailee uudella Lamborghini Huracan -poliisimallilla. Vuodesta 2015 lähtien Rooman alueella on...\nMiura, Countach, Diablo, Murcielago, Gallardo…Nämä Lamborghini-mallit kuulostavat tutuilta ja useimmat myös tunnistavat ne nähdessään. Moni saattaa pitää legendaarista Miuraa ensimmäisenä Lamborghini-urheiluautona, mutta sitä se ei ollut. Ennen legendaarisen Miuran esittelyä Lamborghini valmisti jo 350 GT-mallia. Lamborghinin historiaan mahtuu myös muita hieman harvinaisempia malleja, kuten Urraco, Jalpa ja Espada...\nLamborghini Aventadorista Miura-henkinen erikoismalli\nLamborghini juhlistaa Miura-mallin 50-vuotisjuhlia valmistamalla 50 kappaleen rajoitetun erän Lamborghini Aventador Miura Homage -erikoismalleja. Auton kaksoisväristys muistuttaa alkuperäistä Miura-mallia. Auton alahelmaan on valittavissa korin väriä...